Otvorena senzorna soba - Užička nedelja najozbiljniji medij Zapadne Srbije\npočetak GRADSKAINFO Otvorena senzorna soba\nod Užička Nedelja 20. априла 2015.\nNapisao/la Užička Nedelja 20. априла 2015. 390 pregleda\nОтворена сензорна соба\nDanas, 20. aprila, u domu „Petar Radovanović“ u Užicu, svečano je otvorena senzorna soba za decu sa smetnjama u razvoju. Otvaranju su prisustvovali Ministar za rad, zapošljavanje, boračka i socijalna pitanja, kao i Sara Kirbi, supruga ambasadora SAD i predsednica Međunarodnog kluba žena koji je sobu i donirao.\n„Danas smo otvorili senzornu sobu za decu sa smetnjama u razvoju, koja će njima mnogo pomoći da prebrode teške trenutke, a nama da im olakšamo sve probleme koje imaju u razvoju“, rekao je direktor doma Petar Radovanović, Dragan Katić.\nSara Kirbi i Aleksandar Vulin\n„Posebno mi je zadovoljstvo što sam danas ovde sa vama. Pre 99 godina, ova ustanova koja nosi ime Petra Radovanovića, osnovana je od strane srpsko-engleskog Crvenog krsta za ratnu siročad. Međunarodni klub žena na ovaj način nastavlja dugu tradiciju međunarodnog povezivanja sa ovom ustanovom“, rekla je Sara Kirbi obraćajući se medijima.\n„Danas je naš doprinos ova senzorna soba i drago nam što možemo da odgovorimo potrebama mnoge dece koja će koristiti ovu sobu kako bi se njihov život kvalitetno popravio. Ova donacija je omoguće zahvaljujući radu mnogih, uključujući i 40 ambasada, na dobrotvornom bazaru koji Međunarodni klub žena organizuje svake godine u decembru. U protekle četiri godine, klub je donirao preko 400 hiljada evra pomoći prikupljene u sredstvima za različite dobrotvorne ustanove u Srbiji“, dodala je . Na bazaru koji je održan u decembru prošle godine sakupljeno je preko 120 hiljada evra.\n„Drago mi je što možemo da deo tog novca možemo da posvetimo ovoj ustanovi, kao i što ćemo u narednim nedeljama i mesecima imati još toga da podelimo organizacijama kojima je to potrebno. Za kraj ću zamoliti da nam za nekoliko meseci pošaljete neke fotografije dece kako koriste ovu sobu. Sa zadovoljstvom ću preneti izveštaj ostalim članovima Međunarodnog kluba žena“, istakla je Sara Kirbi.\nMinistar Aleksandar Vulin se zahvalio svima kojima su pomogli da se ova donacija ostvari.\n„Naši prijatelji iz Međunarodnog kluba žena su pokazali koliko im je stalo do našte dece. Znate, sve ono što dobijemo od njih, to ima posebnu težinu i vrednost, jer oni ovo ne moraju da rade. One su ovde kao supruge važnih, odgovornih i zauzetih ljudi, ambasadora. Od njih bi se očekivalo samo da budu tu, ali su one rešile da učine jedan korak više, da ulože napor i učestvuju u našom svakodnevnom životu. Ovo danas je izraz njihove ljubavi i njihove pažnje prema našoj deci. To moramo da cenimo i moramo da učimo da i mi ovo radimo“, rekao je Vulin.\nVrednost donacije je milion i 200 hiljada dinara, a pored senzorne sobe, plaćena je i obuka za četiri terapeuta koji će se raditi sa decom.\nNakon otvaranja sobe, gosti su prisustvovali priredbi povodom 99. rođendana ustanove Petar Radovanović.\naleksandar vulindom petar radovanovićsara kirbisenzorna soba\nSTIGAO NAM VULIN\nКепа у ГКЦ


"Sekvestar" i zvanično na snazi\nRepublikanci snose krivicu, kaže predsednik Barak Obama\nPotpuni uticaj budžetskih rezova neće se osetiti širom zemlje još nekoliko nedelja, , ali neki efekti ove mere već se primećuju\nAmerički predsednik Barak Obama potpisao je uredbu o stupanju na snagu automatskog smanjenja troškova vlade u iznosu od 85 milijardi dolara, pošto Kongres i Bela kuća nisu uspeli da se dogovre o alternativnom planu za ublažanjanje budžetskog deficita.\nProći će nekoliko nedelja pre nego što se potpuni uticaj budžetski rezova bude osetio širom zemlje, ali neki efekti ove mere se već primećuju.\nPredsednik Obama je u svom redovnom obraćanju naciji subotom poručio da je do automatskog smanjenja došlo zato što su republikanci u Kongresu odlučili da je zaštita poreskih olakšice za "dobro-stojeće i one sa dobrim vezama" važnija od zaštite vojnih i porodica srednje klase od rezova.\nČlanica predstavničkog doma iz države Vašington Keti Mekmoris Rodžers rekla je u republikanskom odgovoru da rezovi mogu da se naprave "odgovornije i promišljenije" i da bi ova budžetska smanjenja trebalo zameniti "pametnijim izborom rezova".\nNeke federalne agencije suspendovale su zapošljavanja i smanjile potrošnju za različite projekte i programe kako bi izbegle otpuštanje radnika, aneki zaposleni u državnim službama kažu da se već pripremaju za moguća smanjenja plate.\nEkonomisti tvrde da će kako rezovi stupaju na snagu siromašne porodice i nezaposleni postepeno izgubiti beneficije.\nU prodavnicama bi moglo da bude nestašica hrane zbog manjeg broja inspektora za meso, a moglo bi da dođe i do kašnjenja u isporukama i manje potražnje za robom iz uvoza, što može negativno da utiče na ekonomiju američkih trgovinskih partnera.\nU Pentagonu, sekretar za odbranu Čak Hejgel izjavio je da budžetska neizvesnost dovodi u pitanje mogućnost vojske da izvrši svoje misije. Između ostalog, kako je rekao Hejgel, mornarica će morati da zadrži svoje avione na zemlji, ratno vazduhoplovstvo da smanji broj sati leta, dok će vojska morati da smanji obuku.\nPredsednik Obama je neuspeh Kongresa sa spreči veliko automatsko smanjenje troškova nazvao "neopravdanim, glupim i proizvoljnim".\nVećina pripadnika Demokratske stranke želi da podigne prihode od poreza ukidanjem određenih poreskih olakšica za bogate, dok republikanci odbacuju bilo kakvo podizanje poreza.\nNema dogovora o sekvestru\nOkršaj Vudvorda sa Belom kućom


Gasifikacija pirotske Toplane – čistiji grad, ekonomičnije grejanje - Pirot Plus Online\n18. decembar 2019. 14:55 Gradska hronika Pirot Plus Online\nGradonačelnik Pirota Vladan Vasić, sa svojim saradnicima danas je obišao radove, koje realizuje Gradska toplana u Pirotu, na izgradnji postrojenja za prelazak sa mazuta na gas. Tom prilikom je istaknuto da će se pored značajnog smanjenja emitovanja štetnih gasova u atmosferu ostvariti i veliki finansijski efekat, kako za Toplanu tako i njene korisnike. Vrednost investicije je oko petnaest ipo miliona dinara koju je Toplana realizovala iz sopstvenih izvora uz podršku lokalne samouprave.\nGradonačelnik Pirota, Vladan Vasić, kaže da je veliki iskorak u cilju ekonomičnijeg grejanja i zaštite životne sredine bio izgradnja Energane “Senjak”. Sada, kada se, za koji dan, očekuje prelazak na gas emitovanje štetnih gasova u atmosferu će biti eliminisano iz Energane, a težnja je da se u narednom periodu pređe i na biomasu kako bi individualna domaćinstva mogla da se priključe na takav način grejanja čime bi aerozagađenje u Pirotu bilo svedeno na minimum.\nBratislav Ćirić, direktor JKP”Toplana” Pirot kaže da su radovi, skoro, privedeni kraju. Očekuje se provera postrojenja, potpisivanje ugovora sa dobavljačima gasa i prvih dana januara, iduće godine, početak grejanja na gas.


Reprezentativci Srbije optimisti pre meč sa Severnom Irskom – Nadlanu.com\nReprezentativci Srbije optimisti pre meč sa Severnom Irskom\nFudbalski reprezentativci Srbije Marko Pantelić, Branislav Ivanović i Aleksandar Kolarov izjavili su u sredu da su optimisti i da očekuju dobar rezultat u predstojećoj utakmici protiv Severne Irske, u kvalifikacijama …\nBEOGRAD, 23. marta 2011. (Beta) – Fudbalski reprezentativci Srbije Marko Pantelić, Branislav Ivanović i Aleksandar Kolarov izjavili su u sredu da su optimisti i da očekuju dobar rezultat u predstojećoj utakmici protiv Severne Irske, u kvalifikacijama za Evropsko prvenstvo 2012. godine.\n„Uvek na budućnost gledam pozitivno i ne gubim nadu u ostvarenje naših ciljeva. Nema utakmice u kojoj ću se pomiriti sa podredjenim položajem, pa ni sada, kada ćemo igrati bez pomoći navijača. Kod kuće treba da pobedimo na svakoj utakmici i nema odstupanja ni pred meč protiv Severne Irske“, rekao je Pantelić na konferenciji za novinare u Staroj Pazovi.\nUtakmica će biti odigrana pred praznim stadionom, pošto je zbog nereda u Djenovi Evropska fudbalska unija (Uefa), izmedju ostalog, suspendovala Srbiju i sa jednom utakmicom bez prisustva publike. „Ambijent jeste neprirodan kada nema ljudi na tribinama, ali možda i nije loše da se sami, na naš kvalitet, volju i želju, izborimo za povratak poverenja naroda“, rekao je napadač grčkog Olimpijakosa.


Upozorenje iz Moskve: Pokušaji Zapada da uspori rusku vojnu operaciju biće oštro suzbijeni - 13.04.2022, Sputnik Srbija\nUpozorenje iz Moskve: Pokušaji Zapada da uspori rusku vojnu operaciju biće oštro suzbijeni\nRusija će suzbiti svaki pokušaj Sjedinjenih Američkih Država i drugih zapadnih zemalja da uspore specijalnu vojnu operaciju ruske vojske u Ukrajini, izjavio je... 13.04.2022, Sputnik Srbija\nOn je istakao da je uspostavljanje kontakata sa administracijom predsednika SAD o Ukrajini besmisleno u situaciji kada Vašington bezobzirno podržava „militantne težnje kijevskog režima“, koji pumpa savremenim naoružanjem.Takođe je saopštio da se više ne vode bilo kakve konsultacije sa SAD o bezbednosnim garancijama, jer je Vašington odustao od daljeg dijaloga u svetlu „situacije u Ukrajini“.Ranije je šef ruske diplomatije Sergej Lavrov izjavio da će strano oružje koje se isporučuje Ukrajini biti legitimna meta ruske vojske. Kako je precizirao, Brisel i Vašington su upozoreni na to još na početku specijalne vojne operacije.Specijalna vojna operacija u UkrajiniPodsetimo, Rusija je 24. februara pokrenula specijalnu vojnu operaciju s ciljem demilitarizacije i denacifikacije Ukrajine nakon čega su usledile najoštrije do sada sankcije Zapada.Prethodno je Evropska komisija saopštila da će nastaviti zajedno sa spoljnopolitičkom službom EU rad na novim sankcijama protiv Rusije, uključujući uvoz nafte. U petak je Savet EU usvojio peti po redu paket sankcija protiv Rusije zbog situacije u Ukrajini. Njime je predviđena zabrana uvoza ruskog uglja, počev od avgusta 2022. godine, ali nisu obuhvaćeni nafta i gas.Ministar spoljnih poslova Mađarske Peter Sijarto ranije je izjavio da ova zemlja ne podržava predloge EU o sankcijama u oblasti energetike protiv Rusije.\nrusija, politika, rusija – politika, kriza u ukrajini, ukrajina, rjabkov\nRusija će suzbiti svaki pokušaj Sjedinjenih Američkih Država i drugih zapadnih zemalja da uspore specijalnu vojnu operaciju ruske vojske u Ukrajini, izjavio je zamenik ministra spoljnih poslova Rusije Sergej Rjabkov.\nOn je istakao da je uspostavljanje kontakata sa administracijom predsednika SAD o Ukrajini besmisleno u situaciji kada Vašington bezobzirno podržava „militantne težnje kijevskog režima“, koji pumpa savremenim naoružanjem.\n„Istovremeno, stavljamo do znanja Amerikancima i drugim zapadnjacima da će pokušaji da uspore našu specijalnu operaciju, da nanesu maksimalnu štetu ruskim kontingentima i formacijama DNR/LNR biti oštro suzbijani. Upozoravamo da transport sa naoružanjem SAD i NATO-a koji prolazi preko ukrajinske teritorije smatramo legitimnim vojnim ciljevima“, poručio je Rjabkov.\nTakođe je saopštio da se više ne vode bilo kakve konsultacije sa SAD o bezbednosnim garancijama, jer je Vašington odustao od daljeg dijaloga u svetlu „situacije u Ukrajini“.\nRanije je šef ruske diplomatije Sergej Lavrov izjavio da će strano oružje koje se isporučuje Ukrajini biti legitimna meta ruske vojske. Kako je precizirao, Brisel i Vašington su upozoreni na to još na početku specijalne vojne operacije.


'IZVELI MALO MAŠINU U ŠETNJU' Divlja scena iz Beograda usijala društvene mreže (VIDEO)\nIzvor: SrbijaDanas.com, 29.Jul.2021, 18:36\n"IZVELI MALO MAŠINU U ŠETNJU" Divlja scena iz Beograda usijala društvene mreže (VIDEO)\nKorisnici društvenih mreža ponovo su ostali u čudu kada je osvanuo snimak sa beogradskih ulica, na kome se vidi kako dva čoveka, vozeći se na motociklu, na nesvakidašnji način prevoze teret.\nMožda ništa ne bi bilo toliko interesantno sa ovom vešću da taj teret nije mašina za pranje veša koju preko kanapa drži jedan od muškaraca na vozilu. Kako se >> Pročitaj celu vest na sajtu SrbijaDanas.com << vidi na snimku objavljenom na Instagram stranici Moj Beograd, scena se odigrala u Ulici Grčića Milenka, u trenutku kada je bilo dosta učesnika u saobraćaju.\nVozilom, koje je očigledno bilo u lošem stanju, upravljao je sredovečni muškarac, pokušavajući sve vreme da balansira i nogama usporava vožnju. Iza njega je sedeo drugi muškarac koji se jednom rukom pridržavao za vozača, a drugom držao konopac na koji je bila zakačena mašina za veš.\nČija je ideja bila da na ovaj način prevoze teret van svakih propisa, svesno ugrožavajući sebe i ostale učesnike u saobraćaju, nije poznato. Evidentno je samo da je postupak ovih nesavesnih ljudi naišao na osudu, ali je bilo i onih kojima je čitava situacija poslužila kao inspiracija za šalu.\n- Izveli malo mašinu u šetnju - "Govori tiho i nosi psa sa sobom", "Beda", bili su neki od komentara.\nTakođe, ne zna se da li je mašina preneta na željenu lokaciju, ali ostaje nada da ovim postupkom niko nije povređen.


Fagus pokreće elektranu na biomasu - KVorum.net / Kotor-Varoš -\nFagus pokreće elektranu na biomasu\nAutor: Slaven Šubara / Datum: 29.10.2018. 08:14\nPrva elektrana na biomasu - drvni otpad u Srpskoj i BiH trebalo bi da u novembru bude otvorena u Kneževu, a vrijednost investicije je oko deset miliona maraka.\n- Proizvodićemo toplotnu i električnu energiju istovremeno od materijala koji se u drvnoj industriji smatra otpadom, a riječ je o kori drveta koja se inače skida kako bi imali nesmetan tehnološki proces obrade drveta. Time ćemo riješiti problem odlaganja otpada i proizvesti toplotnu energiju koja će nam poslužiti za proizvodnju peleta. Električnu energiju koju proizvedemo isporučivaćemo "Elektroprivredi RS" - rekao je Malijević.\n- Planiramo da zaposlimo oko 30 radnika, a kasnije, širenjem posla, sigurno će biti otvoreno još radnih mjesta. Neophodan nam je obrazovan kadar, odnosno mlađi ljudi koji se razumiju u savremenu tehnologiju. Za radnike će biti organizovana i obuka u preduzeću - rekao je Malijević i dodao da i u Kotor Varošu ovo preduzeće širi proizvodnju i otvara nova radna mjesta.\n- Vjerovatno ćemo otkupljivati drvni otpad i od stanovništva. Sve ono što ljudi spaljuju kada krče livade i šume može da se iskoristi u ove svrhe - rekao je Malijević.\nPrethodna vijest: Odigrana monodrama “Iz tri ugla” Sljedeća vijest: Otvoren konkurs za radna mjesta u Tvornici obuće “Sportek”


Najmlađi Novosađani prave animirani film - biznis24.rs\nIdeja projekta je da se deca iz Novog Sada i okoline bolje upoznaju sa institucijama kulture u našem gradu, a na osnovu njihovog interesovanja biće napravljen i video-vodič.Na osnovu iskustava stečenih u obilasku kulturnih institucija Novog Sada, deca su imala priliku da učestvuju u stvaranju animiranog filma po njihovim scenarijima, izmišljenim likovima, pozadinama i dijalozima.\n“Mi zajedno sa decom posetimo određenu instituciju kulture, tamo im kustosi pričaju o toj instituciji i šta tamo mogu da vide, zanimljivosti. Zatim oni na osnovu toga što su videli, saznali i naučili izdvajaju one stvari koje su na njih ostavile najjači utisak, šta im se najviše dopalo, onda ide snimanje za animirani film koji dalje izradjujemo sa istom tom decom tehnikom od plastelina“, kaže mentorka studija za dečju omladinsku animaciju, Zlata Popov.\n[embedded content] Animirani film koje su vredne ruke učenika novosadskih osnovnih škola snimile biće premijerno prikazan na festivalu “Mult most fest” krajem godine.\nbiće · bolje · deca · gradu · ideja · imala · institucija · institucijama · interesovanja · iskustava · kulture · kulturnih · napravljen · našem · njihovog · Novog · obilasku · okoline · osnovu · priliku · projekta · sada · stečenih · učestvuju · upoznaju · videovodičNa\nPušten u rad novi podvožnjak u Inđiji\nKako se kontroliše rad javnih izvršitelja i po čemu se oni razl ...


Nova platforma omogućava veći izvoz srpskog voća i povrća u SAD - AgroSmart\nNavedena platforma pruža mogućnost postojećim i potencijalnim izvoznicima u sektoru proizvodnje i prerade voća i povrća da, na jednom mestu, saznaju sve neophodne informacije o pripremi i izvozu na tržište SAD.\nTo će biti moguće zahvaljujući elektronskom „Vodiču za izvoz voća i povrća na tržište SAD” i posebno pripremljenog video serijala sa vodećim ekspertima u oblasti: tehnologije i bezbednosti hrane, FDA regulativa i uvoznih procedura, brendinga i dizajna proizvoda, onlajn prodaje hrane, špedicije i transporta prehrambenih proizvoda na ameriško tržište.\nIstovremeno, kompanije imaju priliku da uspostave kontakt sa ekspertima i dobiju konkretne informacije u vezi sa potencijalima tržišta, pripremom i realizacijom izvoza voća i povrća na ovo veliko svetsko tržište hrane. Pristup kompletnom sadržaju je besplatan uz registraciju preduzetnika ili kompanija, a pristup edukativnom materijalu je omogućen putem internet stranice Razvojne agencije Srbije vodic.ras.gov.rs.\n–Zbog ograničenja usled pandemije COVID-19 i smanjenih mogućnosti za održavanje edukacija i treninga kompanija, ova prva domaća edukativna platforma za izvoznike svežeg, smrznutog i prerađenog voća i povrća predstavlja jedinstven izvor informacija o tržištu SAD, uz mogućnosti da kompanije dobiju informacije iz prve ruke od vodećih eksperata u industriji hrane kod nas, rekao je Radoš Gazdić, v.d. direktor Razvojne agencije Srbije.\nizvoz povrće sad voće


Vučić: Dvojica lidera opozicije mi javila šta su pričali sa Ves Mičelom - Jutarnji GLASnik\nPredsednik Aleksandar Vučić rekao je medijima šta su lideri opozicije rekli pomoćniku državnog sekretara SAD Vesu Mičelu koji je u poseti Beogradu.\nKako kaže, pripadnici opozicije su Mičelu rekli da Vučić treba da rešava kosovski problem, a da bi ga „na tome srušili“.\n„Dvojica lidera opozicije su mi već javila šta su pričali s Mičelom na sastanku. Tema je bila da puste mene da rešim kosovski čvor, jer svi znamo da Kosovo mora da dobije nezavisnost. Dajte Vučiću ‘vruć krompir’, a onda ćemo ga na tome srušiti“, kazao je Vučić novinarima u Zrenjaninu.\nDodao je da svaki strani zvaničnik može da se u Srbiji sastane s kim želi, a da je „problem“ s domaćom opozicijom to što „mnogi od njih državu ne osećaju kao svoju, već razmišljaju kako da sednu fotelju“.\nVučić je u Zrenjaninu takođe izjavio da će sledeći parlamentarni izbori biti održani 2020. godine, a dve godine kasnije predsednički i novi beogradski.\nPodsećamo, Vučić se ranije sastao sa Mičelom, a na konferenciji za medije rekao je da je sa Vesom Mičelom imao dobar, otvoren, sadržajan i bitan razgovor za odnose između Srbije i SAD.\nVučić: Od Zajednice srpskih opština najverovatnije ništa, da su hteli uradili bi to\nTagged ALEKSANDAR VUČIĆ, OPOZICIJA, VES MIČEL


MOTOR blog » Peugeot 3008 HYbrid4 inovacija godine Peugeot 3008 HYbrid4 inovacija godine – MOTOR blog\nPeugeot 3008 HYbrid4 inovacija godine\nAutobild Allrad, vodeći evropski automobilski magazin iz Nemačke specijalizovan za vozila sa pogonom na sve točkove, dodelio je nagradu “Allrad Innovation des Jahres” (“Vozilo godine sa pogonom na sve točkove”) Peugeot-u 3008 HYbrid4.\nAutobild Allard već deset godina po kategorijama nagrađuje automobile koji su predstavljeni u prethodnoj godini i dodatno uručuje specijalno priznanje za najbolju inovaciju. Ove godine je urednički tim magazina Autobild Allard zajedno sa kompanijom “Goodyear” dodelio nagradu za najbolju inovaciju Peugeot-u za model 3008 HYbrid4. Ovo je ujedno i prvi put da je ovim priznanjem nagrađena automobilska marka iz Francuske.\nŽiri je izabrao 3008 HYbrid4 kao prvo serijski proizvedeno vozilo u svetu sa efikasnom kombinacijom dizel i električnog pogona koja predstavlja veliki napredak za auto industriju. Lansiranjem prvog dizel-hibridnog automobila na svetu, Peugeot je uspešno razvio originalnu ponudu u pogledu zaštite životne okoline, mobilnosti i niske potrošnje goriva.\nHibridizacija dizel motora (2.0 HDi FAP od 163 KS) i električnog motora sa 37 KS rezultiraju pogonom na četiri točka sa 200 KS i prosečnom potrošnjom od 3,8 l na 100 km. Emisija štetnih CO2 gasova je smanjena i do 35 % u poređenju sa motorima slične snage i iznosi 99 g/km.\nPeugeot 3008 HYbrid4 inovacija godine was last modified: April 5th, 2011 by Goran Aničić\nAutobild AllradHYbrid4Peugeot 3008Peugeot 3008 HYbrid4Pežo SrbijaVerano motors\nToyota Srbija na društvenim mrežama\nPančevac dobitnik Punta\nMEĐUNARODNI MOTOR ZA 2015. GODINU : Peugeot...\nRekordno niska potrošnja Peugeot-a 308


U Jasenovu rekonstruisan vrtić\nAutor : eBelaCrkva Mar 23, 2018\nPokrajinski sekretarijat za obrazovanje, propise, upravu i nacionalne manjine odobrio je po konkursu 3,5 miliona dinara za radove na dva objekta PU „Anđelka Đurić“, u Beloj Crkvi i Jasenovu. Radovi u Jasenovu privode se kraju, preostalo je još samo popločavanje staze. Osamnaestoro predškolaca će od polovine naredne nedelje ponovo moći da borave u objektu.\nOd 3,5 miliona bespovratnih sredstava i budžeta Vlade AP Vojvodine, za objekat „Lela Radulj“ u Beloj Crkvi za sanaciju krova opredeljeno je 1.992.000,00 dinara, taj deo posla završen je pre nekoliko nedelja. Za vrtić u Jasenovu opredeljeno je 1.484.612,00 dinara za zamenu stolarije, parketa i sanitarnog čvora, kao i za krečenje objekta i popločavanje prilaznih staza.\n- Objekat je bio u veoma lošem stanju, morali smo prvo da rešimo problem sa vlagom koja je prouzrokovala propadanje kupatila. Vrtić je kompletno rekonstruisan, zamenjena je sva stolarija osim ulaznih vrata. Biće ne samo lepše i čistije, već i energetski efikasnije sa novom stolarijom. Treba još da se izbetonira oko cele zgrade, uradi prilazna staza sa novim pločicama i uskoro, kada budu završeni svi radovi, moći ćemo da uredimo i dvorište, kaže Rumenka Negrojević direktorka PU „Anđelka Đurić“.


NACRT ZAKONA O POJEDNOSTAVLJENOM RADNOM ANGAŽOVANJU NA SEZONSKIM POSLOVIMA U ODREĐENIM DELATNOSTIMA: Uslovi poslovanja, radno vreme, obaveze, naknade za rad i potencijalni rizici, između radnika i poslodavca se ugovaraju usmenim putem\nPruži ruku i radiš kod mene. Tako bi ukratko mogao da se opiše novi Nacrt zakona o pojednostavljenom radnom angažovanju na sezonskim poslovima u određenim delatnostima. Uslovi poslovanja, radno vreme, obaveze, naknade za rad i potencijalni rizici, između radnika i poslodavca se ugovaraju usmenim putem.\n- Mogućnost usmenog ugovaranja je praktično rešenje za prevazilaženje administrativnih barijera za prijavljivanje i angažovanje sezonskih radnika, ali to ne isključuje mogućnost da sezonski radnik zahteva izdavanje potvrde o ugovorenim uslovima rada. Sezonski radnik trebalo bi da traži izdavanje potvrde o ugovorenim uslovima rada kako bi imao pisani trag o dogovorenim uslovima, što Nacrt zakona predviđa - kažu u NALED.\nIzvor: Vebsajt Novosti, M. N. S., 27.04.2018.


Šeststo obolelih od koronavirusa u američkoj armiji - Atlantski Savet Srbije\nDržavni sekretar za odbranu SAD-a Mark Esper doneo je naredbu kojom se privremeno ograničava kretanje pripadnika američkih oružanih snaga širom sveta i uvode pojačane mere predostrožnosti u svim bazama u Americi u pokušaju da se uspori širenje koronavirusa. Od te bolesti je do sada obolelo najmanje 600 pripadnika američkih oružanih snaga širom sveta a zaposleni u jednoj od civilnih firmi koje saradjuju sa Pentagonom je umro.\nOva naredba o ograničavanju kretanja pripadnika američkih oruzanih snaga trebalo bi da važi 60 dana a odnosi se kako na sve zaposlene u američkom sistemu odbane i članove njihovih porodica tako i na civile u firmama koje rade za američku vojsku. Tom naredbom će se odložiti sve predvidjene vežbe, razmeštaji trupa, prekomande, i druge aktivnosti.\n„Stop movement order“ kako se inače zove ova naredba državnog sekretara Espera je usledila nekoliko sati pošto je u američkim bazama širom sveta podignut nivo opasnosti na drugi po veličini,tzv. „HPCON CHARLY“.To znači da se zabranjuju okupljanja većeg broja ljudi, da se uvode punktovi na kojima će se meriti temperatura, kao i da pocinju da vaze posebne procedure za dolazak do najviših starešina.\nPrevious Saveznički avioni sa zalihama stigli u Slovačku, uskoro i u Rumuniju\nNext Tramp: SAD će poslati Italiji medicinsku opremu vrednu 100 miliona dolara


Kolonija i Spartak II za pehar Kupa Vojvodine (nedelja, 14h) • Kovinac.rs - nezavisni informativni portal\nLetnja liga: Radnički - Opovo II (subota, 19h)\nPrvenstvo Srbije za pionire: Bavanište sutra u podne protiv Zvezde\nŠator - pa na Elland. Nedeljni fudbalski maraton, od podneva do sumraka\nFudbalski vikend vodič: Orlovi sleću u Dunavsku (subota, 17h), Valjak protiv Jugoslavije, Omladinac gostuje lideru, Mramorčani u Opovu\nDijamantski štap 2022: Ko-Ma Majorette izborio plasman na Prvenstvo Evrope\n6. novembra 2020. Nebojša Marinović\nFudbalerke Nove Kolonije u nedelju, osmog dana novembra, u 14 sati, dočekuju Spartak II iz Subotice u utakmici koja će rešiti kome će pripasti pehar namenjen osvajaču Kupa Vojvodine.\nPlavo-bele sa Ellanda vizu za finale čekirale su u trileru protiv Stajićeva pobedom u Kovinu od 4:3, dok je Spartak D.O.O razmontirao na svom terenu Proleter iz Zrenjanina sa čak 13:0 (inače, Proleter igra u ligi u kojoj je i Nova Kolonija i trenutno je prvi – ima svih pet pobeda, a primio je samo jedan gol za 450 minuta igre tokom polusezone).\nDa podsetimo, dva rivala su i prošle godine rešavala sudbinu pokrajinskog Kupa u utakmici u kojoj je postignuto čak 12 golova. Nažalost, osam lopti je završilo u mreži ekipe iz našeg grada.\n„Za nas je ovo svakako veliki uspeh samim tim što smo ponovile rezultat iz prošle sezone i što smo ponovo u finalu Kupa Vojvodine. Trenirale smo, radile na sebi i potrudićemo se da ispravimo greške iz prošlih utakmica. Drago nam je što ćemo se opet družiti sa devojkama iz Spartaka“, kaže Tamara Trbanov, kapiten tima sa Ellnda.\n„Prezadovoljna sam što smo izborili plasman u finale Kupa Vojvodine i tako ponovile uspeh kluba iz prošle sezone. U nedelju nam dolazi Spartak, kažu da su jako dobra ekipa, ali nećemo se predati, daćemo sve od sebe, pa možda i pobedimo. Pošto sam nova u klubu želela bih da kažem da su devojke stvarno super kao i uprava i trener, nemam zamerki i nadam se da će tako i ostati“, reči su Andrijane Šarčević.\nInače, Spartak DOO igra u Prvoj ligi Srbije (rang iznad našeg tima) i trenutno je peti na tabeli sa 5 pobeda 2 remija i 4 poraza u 11 kola. To je inače B selekcija neprikosnovenog vladara ženske fudbalske scene Srbije u poslednjoj deceniji – Spartaka. Najkvalitetniji subotički sastav prvak je države bez prekida od 2011. godine, a od pomenute godine nanizao je i sedam nacionalnih Kupova.\nDva sata ranije (u podne) sastaće se Nova Kolonija i Spartak DOO u okviru desetog kola Razvojne lige.\nИ село би да буде весело: Мраморак – млади углавном размишљају о одласку (5)\n13. maja 2022. Nebojša Marinović\nKošarkaši Radničkog dočekiju sutra (subota, 14. maj) od 19 sati u Hali sportova u Kovinu ekipu...\n12. maja 2022. Nebojša Marinović\nBeogradska Crvena zvezda biće prvi protivnik odbojkaša Bavaništa na Prvenstvu Srbije za pionire, koje će od...\n6. maja 2022. Nebojša Marinović\nŠator – pa na Elland. Nedeljni fudbalski maraton, od podneva do sumraka\nLjubitelji fudbala imaće prilike da u nedelju (8. maja) uživaju u čak tri utakmice na popularnom...\n16. maja 2022., 10:46


Izvještaj o polugodišnjem izvršenju budžeta koji je u suficitu - NTV Arena Bijeljina\nIzvještaj o polugodišnjem izvršenju budžeta koji je u suficitu\nSkupština grada Bijeljina razmatraće u četvrtak, 10. septembra, polugodišnji izvještaj o izvršenju lokalnog budžeta koji je u suficitu 4,2 miliona KM, navodi se u skupštinskom materijalu.\nPred odbornicima će biti i informacija o upisu učenika u prvi razred osnovne škole, kojih je za 57 manje nego u prošloj školskoj godini, kao i prijedlog odluke o subvencionisanju troškova prevoza đaka po 30 KM mjesečno, za šta je iz gradskog budžeta potrebno 120.000 KM.\nNa dnevnom redu je i informacija o preduzetim mjerama i utrošenim sredstvima grada za vrijeme epidemije virusa korona, u kojoj su navedeni troškovi od 1,6 miliona KM.\nMeđu 24 najavljene tačke su i izvještaji o poslovanju preduzeća “Gradsko groblje”, “Komunalac” i “Gradska toplana”.\nSjednica Skupštine grada biće održana u Centru za kulturu “Semberija” sa početkom u 10.00 časova.\nTags: bijeljina, budzet, skupstina\nDaljinsko mjerenje temperature u šalter sali\nSrušio se avion s fudbalerima: Četvorica igrača i predsjednik poginuli!\nProizvođači nezadovoljni podrškom – nadležni najavljuju popis u poljoprivredi /VIDEO/\nBriga o zdravlju grla na farmama tokom zimskih mjeseci /VIDEO/\nKalcifikacija prijeka potreba, kisela zemljišta “vape” za krečnjakom /VIDEO/\nPad potražnje – krompir, luk i kupus teško će do kupca u januaru /VIDEO/


Koncentracioni logori - Blic Online\nTurska: Kina pritvorila milion Ujgura u koncentracione logore\nMinistarstvo spoljnih poslova Turske saopštilo je danas da je način na koji se Kina odnosi prema manjinskim Ujgurima u toj zemlji "velika sramota za čovečanstvo", prenosi AP.\nPapa Franja juče je opisao neke od prihvatnih centara za izbeglice kao "koncentracione logore", dok je odavao počast nepoznatoj hrišćanskoj ženi koja je pred svojim suprugom muslimanom ubijena zbog svoje vere.\nLSV: Mađarska bodljikava žica nalik ogradama oko koncentracionih logora\nPotpredsednik Lige socijaldemokrata Vojvodine Đorđe Stojšić ocenio je da je odluka Mađarske o podizanju ograde od bodljikave žice duž granice sa Srbijom nalik ogradama koje su svojevremeno opasavale koncentracione logore.\nOtkazano ročište na suđenju bivšem stražaru Aušvica\nSud u Nemačkoj otkazao je još jedno ročište na suđenju 93-godišnjem Oskaru Greningu, bivšem stražaru iz Aušvica, zbog njegovog lošeg zdravstvenog stanja.\nObeleženo 70 godina od oslobođenja logora Bergen-Belzen\nPreživeli holokausta i zvaničnici okupili su se danas u spomen kompleksu bivšeg koncentracionog logora Bergen-Belzen na severu Nemačke, na ceremoniji povodom 70. godina od oslobođenja tog logora u Drugom svetskom ratu.\nSolun: Obeležena godišnjica deportacije Jevreja\nU Solunu su danas obeležene 72. godine od prve deportacije skoro 50.000 lokalnih Jevreja, koji su transportovani u nacističke logore tokom Drugog svetskog rata.\nSEĆANJA SUBOTIČANKE Mengele me poslao na prinudni rad\nPre 70 godina oslobođen je Aušvic, najstrašnija fabrika smrti ikad stvorena, u kojem je pojedinim danima i po 2.000 ljudi ubijano na sat! Jedna od retkih preživelih je Jevrejka iz Subotice Žuža Marinković.\nPoljska će objaviti imena svih nacista iz logora Aušvic\nPoljski Institut pamćenja naroda objaviće poimence spisak svih nacista iz nekadašnjeg koncentracionog logora Aušvic Birkenau koji je Hitlerova Nemačka podigla 1940. godine na jugu okupirane Poljske.\nRusija podigla rang delegacije za godišnjicu u Aušvicu\nSkoro 40 država je potvrdilo je dolazak svojih predstavnika na 70. godišnjicu oslobođenja nacističkog logora Aušvic-Birkenau na Dan sećanja na žrtve holokausta 27. januara.\nOptužen 93-godišnji starac za zločine u Aušvicu\nDržavno tužilaštvo Hanovera podiglo je optužnicu protiv jednog 93-godišnjeg starca zbog sumnji da je kao dobrovoljac Hitlerovih SS divizija pružao pomoć pri ubistvu u najmanje 300 000 slučajeva u koncentracionom logoru Aušvic, preneli su danas nemački mediji.\nZara povukla dečiju pidžamu koja liči na uniforme iz koncentracionih logora\nŠpanska konfekcijska kuća Zara povukla je danas iz prodaje jednu dečiju pidžamu posle kritika na internetu da podseća na zatvorske uniforme u nacističkim koncentracionim logorima.\nNemačka traži izručenje naciste iz Pensilvanije\nNemačka traži izručenje 89-godišnjeg Johana Hansa Brejera iz američke države Pensilvanije pod sumnjom da je povezan sa smrću stotina hiljada muškaraca, žena i dece u nacističkim koncentracionim logorima, saopštio je danas američki sudija Timoti Rajs.\nOštra reagovanja nemačkih političara na Berluskonijeve komentare\nNemački političari danas su osudili kao "neprihvatljive" i "apsurdne" komentare bivšeg italijanskog premijera Silvija Berluskonija da Nemci negiraju postojanje nacističkih koncentracionih logora.\nPotresna sećanja logoraša Jasenovca: "Čovek se i na vešala navikne"\nNa komemoraciji u Jasenovcu koja se tradicionalno održava na mestu istoimenog ustaškog logora smrti u Drugom svetskom ratu, ove su godine prvi put dodeljena odlikovanja i priznanja preživelim logorašima.\nRusija zahvalna Austriji zbog poštovanja sećanja na sovjetske vojnike\nRusija je zahvalna Austriji za poštovanje istorije i za sećanje na sovjetske vojnike koji su poginuli tokom oslobađanja od nacizma, rekao je danas u Mauthauzenu predsednik ruske Dume Sergej Nariškin.\nDačić: Podrška Srbiji u EU ako krene implementacija sporazuma\nPremijer Ivica Dačić izjavio je danas nakon razgovora s predsednicima Austrije i Poljske da su bili "veoma pozitivni" kada je u pitanju podrška Srbiji u evropskim integracijama, ukoliko se krene sa implementacijom briselskog sporazuma Beograda i Prištine, te da je od sagovornika u Mauthauzenu dobio uveravanja da Srbiji treba odrediti datum za početak pregovora.


Tužiteljica Burzić o ubistvu Dženana Memića: Uprkos opstrukcijama okončali smo istragu i podigli optužnicu - Klix.ba\nBiH Tužiteljica Burzić o ubistvu Dženana Memića: Uprkos opstrukcijama okončali smo istragu i podigli optužnicu\nTužiteljica Burzić o ubistvu Dženana Memića: Uprkos opstrukcijama okončali smo istragu i podigli optužnicu\n17.8.2016. u 12:36\nTužilaštvo KS Dalida Burzić Dženan Memić\nDalida Burzić (Foto: Feđa Krvavac/Klix.ba)\nGlavna tužiteljica Tužilaštva Kantona Sarajevo Dalida Burzić danas je saopćila da je Kantonalni sud u Sarajevu potvrdio optužnicu protiv Ljube i Bekrije Seferovića u slučaju Dženan Memić.\nTužiteljica Burzić je kazala kako je Tužilaštvo uprkos opstrukcijama okončalo istragu i podiglo optužnicu, ali i da će tražiti odgovornost osoba koje su ometale istragu zbog curenja informacija za koje ona odgovorno tvrdi da nisu iz Tužilaštva KS.\nNaglasila je da je istraga od samog početka bila ugrožena jer su curili iskazi i podaci te da je formirana komisija koje će istražiti zakonitost rada MUP-a KS u ovom slučaju. Istakla je kako izjave, protesti i sve u vezi sa slučajem "Dženan Memić" nisu smatrali pritiscima na rad Tužilaštva.\nOd komesara Vahida Ćosića je zatražila da se ispita postoji li odgovornost policijaca koji je dao dva različita iskaza o istom slučaju.\nKomesar je kazao da nije dokazano da je zbog toga istraga vođena u pogrešnom smjeru. Zatražila je da joj se odgovori kako ovlaštena službena osoba može dati dva različita iskaza, a na to pitanje iz MUP-a KS nije dobila odgovor.\nTužiteljica Burzić pročitala je i zaključke Federalnog tužilaštva FBiH koje je, na njen zahtjev, provelo istragu o postupanju Tužilaštva KS u ovom predmetu. Federalno tužilaštvo je zaključilo da je Tužilaštvo KS u ovom slučaju postupalo profesionalno i u skladu sa svim procesnim normama propisanim zakonom i pored otežavajućih okolnosti.\nFederalno tužilaštvo je utvrdilo da jeste bilo curenja informacija, ali je Burzić negirala da su informacije curile iz Tužilaštva KS. Ona je potvrdila da se u Tužilaštvu KS vodi istraga o curenju informacija te se trenutno vrše provjere postoje li elementi krivičnog djela.\nBurzić smatra da javnost, a posebno porodica stradalog, ima pravo kritikovati rad Tužilaštva KS te da ona te kritike ne vidi kao pritisak na Tužilaštvo KS.\nS druge strane, navode optuženog Faruka Balijagića, koje je iznio u jednom intervjuu, smatra nedopustivim te je najavila podnošenje tužbe za klevetu.\nPodsjećamo, Ljubo Seferović optužen je za teško krivično djelo protiv sigurnosti javnog prometa i krivičnog djela neukazivanja pomoći osobi povrijeđenoj u prometnoj nezgodi, a Bekrija Seferović optužen je za krivično djelo sprečavanja dokazivanja.\nKantonalno tužilaštvo Kantona Sarajevo uz optužnicu je predložilo Kantonalnom sudu u Sarajevu produženje mjere pritvora za optuženog Ljubu Seferovića.


Kuzmanovićev prijedlog za razgovore o ustavnim promjenama\nPredsjednik Republike Srpske Rajko Kuzmanović predstavio je danas poslanicima Narodne skupštine Prijedlog deklaracije o osnovama za razgovore o promjenama Ustava BiH i o zaštiti interesa RS. U tom dokumentu navodi se, između ostalog, da je RS neupitna, a da se eventualno druge teritorijalne jedinice mogu organizovati jedino unutar Federacije . Takođe se iznosi stav da je ukidanje entiteta "besmisleno, antiustavno i neprihvatljivo".\n„Savezna Republika Bosna i Hercegovina“ ili „Federalna Republika Bosna i Hercegovina“, mogao bi biti novi naziv zajedničke države u skladu s usvojenim modelom državnog uređenja. To piše u Prijedlogu deklaracije predsjednika RS Rajka Kuzmanovića o osnovama za razgovore o eventulanim ustavnim promjenama. Kuzmanović u deklaraciji, koja se našla pred poslanicima entitetske Narodne skupštine, navodi da bi BiH mogla da bude složena država po modelu asimetrične federacije ili sa konfederalnim elementima, uz više entiteta ili federalnih jedinica, od kojih je jedna RS u sadašnjem kapacitetu. Taj prijedlog je, ipak, samo moguća pretpostavka, a bilo kakvo rješenje mora imati oslonac u Dejtonskom mirovnom sporazumu, navodi Kuzmanović:\n„Što se tiče strukture države, mi stojimo snažno na tome da je dejtonska struktura osnov svih promjena i da ona ne može biti poremećena bilo kakvim promjenama koje budu nastale. I u platformi i u rezoluciji uopšte se ne pominje nikakva četvrta jedinica - to ne dolazi u obzir, niti dolazi u obzir bilo kakva regionalizacija na bazi ekonomskih regija. Dakle RS u punom kapacitetu, a ako treba da se prave kakve unutarnje reforme, one moraju da se odraze u Federaciji BiH.“\nDeklaracijom se predlaže i moguć dogovor oko toga da BiH konačno dobije predsjednika umjesto tročlanog Predsjedništva. Način izbora ostao bi isti, s tim što bi se predstavnici konstitutivnih naroda rotirali na mjestu predsjednika i potpredsjednika.\nOpozicione stranke uglavnom ne prihvataju Kuzmanovićeve prijedloge. U Srpskoj demokratskoj stranci kažu da je sve prihvatljivo osim činjenice da se predlaže izmjena naziva države i uvođenje novih entiteta ili federalnih jedinica. Ako do toga dođe, ističu, to bi značilo urušavanje Dejtonskog sporazuma na štetu RS. Poslanik SDS-a Dušan Stojičić:\n„SDS, pored stava da je RS-u potreban jedan institucionalni politički okvir za ove razgovore, smatra da ovaj cijeli proces može biti samo izraz jednog demokratskog, legitimnog prava svakog od tri konstitutivnih naroda i svih građana ovdje, sa njihovim interesima, i da na kraju kada to sve skupa bude dogovoreno to mora proći proceduru demokratskog izjašnjavanja građana RS na referendumu.“\nU Stranci za BiH deklaraciju smatraju apsolutno neprihvatljivom jer tvrde da ona predstavlja stavove koji štite samo interese srpskog naroda, a ne svih građana tog entiteta, kako se u njoj navodi. Poslanik Stranke za BiH Muharem Murselović posebno je osudio prijedlog u rezoluciji da se izvrši podjela Federacije BiH:\n„Samo dijeliti Federaciju, govoriti o tome, kao i u ovoj rezoluciji, da je RS neupitna, a sve ostalo je upitno. Valjda bi trebalo da bude neupitna država BiH, a sve ostalo može se mijenjati? Ovdje su aposlutno zamijenjene teze i zato je to za nas neprihvatljivo. Poređenje BiH kao savezne države, federalne države BiH su osuđeni i u Dejtonu i postoje i presude kojima se osuđuje takav pristup na etnonacionalnoj podjeli BiH. I zbog svega toga mi ne možemo prihvatiti ovakvu deklaraciju.“\nPolitički predstavnici, ipak, smatraju deklaraciju veoma važnim dokumentom. To pokazuje i činjenica da se rasprava o predloženom ipak nije pretvorila u puko političko prepucavanje. Srpske opozicione stranke pokušavaju naći zajednički jezik sa skupštinskom većinom i time nastoje uticati na pregovore o ustavnim promjenama. Sa druge strane vladajuća struktura mišljenja je da skupštinska podrška daje odličan legitimitet dogovorima političkih lidera.


Sud u Sarajevu: Izručenje Sanjina Sefića 9. januara\nSanjin Sefić, koji se više od dva mjeseca nalazi u ekstradicionom pritvoru u Novom Sadu, nadležnim organima Bosne i Hercegovine bit će izručen 9. januara.\n"Izručenje Sanjina Sefića planirano je za 9. januar", potvrđeno je danas Feni iz Kantonalnog suda u Sarajevu.\nMinistrica pravde Republike Srbije Nela Kuburović potpisala je jučer rješenje o ekstradiciji Sanjina Sefića. Rješenje je potpisano i proslijeđeno nadležnim organim BiH, Ministarstvu unutrašnjih poslova R Srbije i Višem sudu u Novom Sadu, kazali su Feni u Ministarstvu pravde Srbije.\nSanjin Sefić se sumnjiči da je u sarajevskoj ulici Zmaja od Bosne, vozeći velikom brzinom automobilom usmrtio Selmu Agić i Editu Malkoč, studentice Filozofskog fakulteta u Sarajevu, a prema informacijama Ministarstva unutrašnjih poslova Kantona Sarajevo, radi se o višestrukom povratniku u činjenju prekršaja iz oblasti saobraćaja i javnog reda i mira.\nSefić je u utorak, 11. oktobra, u jutarnjim satima prešao državnu granicu između Bosne i Hercegovine i R Srbije. Uhapšen je 12. oktobra u Novom Sadu.


APSOLUTNI ŠAMPIONI: Crvena zvezda proslavila pet titula u mlađim kategorijama\nDominacija u Srbiji\n11.05.2015. 21:28h 05.08.2016. 19:26h\nRedom su iz tunela izlazile kadetkinje Crvene zvezde, potom juniorke, a onda i crveno-beli pioniri, kadeti i juniori\nUoči početka utakmice prvotimaca Crvene zvezde Telekom protiv FMP-a u okviru 5. kola košarkaške lige na parket "Pionira" izašlo je pet mlađih selekcija crveno-belih koje su osvojile titule prvaka države.\nRedom su iz tunela izlazile kadetkinje Crvene zvezde, potom juniorke, a onda i crveno-beli pioniri, kadeti i juniori. Svi sa medaljama oko vrata, a kapiteni su u rukama držali šampionske pehare namenjene prvacima Srbije u svojim kategorijama.Zvezdine kadetkinje su do trona stigle pobedom u finalu nad ekipom Radivoj Korać rezultatom 57:47, a njihove starije saigračice su u finalu savladale Partizan sa više nego ubedljivih 93:40. Zanimljivo je istaći da je čak sedam kadetkinja objedinilo medalje namenjene kadetskom i juniorskom prvaku Srbije.Crveno-beli pioniri osvojili su finalni turnir u Kraljevu, takođe u velikom stilu. Savladali su Partizan u finalu rezultatom 80:68 i na taj način najavili veliku dominaciju Zvezdinih mlađih kategorija. Kadeti Crvene zvezde su treći put uzastopno postali šampioni Srbije i to na dominantan način. Naime, na finalnom turniru pobeđivali su svoje rivale sa prosečnom razlikom od čak 36 poena.Ništa manje uspešni nisu bili ni juniori, naprotiv. Oni su sezonu završili bez poraza i na putu do šampionskog trofeja upisali čak 24 pobede i na taj način došli do zvanja prvaka Srbije posle sedam godina posta.Na kraju, iz tunela je izašao tim menadžer prvog tima i legenda Crvene zvezde Nebojša Ilić sa trofejem namenjenom prvaku ABA lige.\nPosle burnih aplauza Zvezdinom podmlatku to je bio znak za još jače ovacije i pesmu navijača. Sa tribina Pionira se čulo ''Naša Zvezda prvak ponovo'', a celokupna slika je značila samo jedno – Crvena zvezda ima blistavu sadašnjost i svetlu budućnost.


Odbornici sutra o novom Statutu opštine, javna preduzeća i ustanove podnose izvještaje o radu\nNaslovnica NAJNOVIJE Politika Odbornici sutra o novom Statutu opštine, javna preduzeća i ustanove podnose izvještaje...\nNova Varoš – Predsjednik SO Nova Varoš Nikola Jelić zakazao je za sutra 21. zasjedanje lokalnog parlamenta a na dnevnom redu će se naći 32 tačke.\nPred odbornicima će se naći prijedlog novog Statuta opštine, kao i predlog Odluke o neangažovanju preduzeća za eksternu reviziju završnog računa budžeta za 2018. godinu.\nOdbornici novovaroške skupštine razmatraće izvještaj o radu JP „3.Septembar“, „Energija Zlatar NV“ doo i Regionalne sanitarne deponije „Banjica“ za 2018. godinu.\nJavne ustanove „Sportski objekti“ podnijeće programa rada za 2019. godinu, kao i\nIzvještaj o radu u prethodnoj godini odbornicima će podneti Opštinsko vjeće i štab za vanredne situacije koji će odbornicima predstaviti i plan rada za ovu godinu.\nNovovaroški parlament sutra će usvajati predlog Akta o mreži javnih osnovnih škola i predškolskih ustanova na teritoriji opštine, a razmatraće se i usvajanje pravilnika o mjerama, načinu i postupku zaštite i bezbednosti učenika za vrijeme boravka u školi i svih aktivnosti koje organizuje Srednja škola i osnovne škole na teritoriji opštine.\nSjednica će se održati u velikoj sali SO Nova Varoš, sa početkom u 10 sati.


Radionice se realizuju na teritoriji Novog Pazara, Vranja, Aleksinca, Pirota, Kruševca, Kragujevca, Subotice, Apatina, Bača, Beograda, Kraljeva, Novog Beograda, Požarevca, Raške, Sombora, Valjeva, Vršca i Zvezdare\nU cilju podizanja svesti romske populacije o značaju prevencije i vakcinacije protiv COVID-19 virusa, od aprila do juna 2021. godine biće organizovane informativne radionice na otvorenom u 54 podstandardna naselja u 18 lokalnih samouprava. Radionice na temu prevencije, imunizacije i oporavka od korona virusa realizovaće stručnjaci Instituta za javno zdravlje Srbije ‚‚Dr Milan Jovanović Batut”, u okviru programa Nemačke razvojne saradnje „Inkluzija Roma i drugih marginalizovanih grupa u Srbiji“, koji implementira GIZ, u saradnji sa NALED-om i Asocijacijom koordinatora za romska pitanja.\n-Prve radionice na otvorenom održane su u 3 romska naselja na teritoriji Novog Pazara uz prisustvo oko 80 odraslih osoba, od čega približno 30 žena i najmanje toliko dece. U dva naselja su preovladavali muškarci srednjih godina, adolescenti i mlade majke sa decom, dok su u trećem najzastupljenije bile žene. U svakom naselju je bilo zainteresovanih za diskusiju, a pitanja su se pretežno odnosila na vakcinaciju i obavezu nošenja maski i držanja distance. Pored informacija o virusu i važnosti imunizacije, okupljeni Romi su od naših kolega dobili i praktične savete za pravilnu primenu ostalih preventivnih mera - pranja ruku i upotrebu maski - rekla je Verica Jovanović, direktorka Instituta za javno zdravlje Srbije ‚‚Dr Milan Jovanović Batut”.\n- Nedostupnost informacija može da bude jedan od uzroka slabog odziva Roma i Romkinja za vakcinaciju i edukacijama u 54 naselja želimo da im stručnjaci Instituta za javno zdravlje Srbije pruže sve relevantne podatke i ukažu na potrebu prevencije i prednosti imunizacije. U istu svrhu smo sa kolegama i koleginicama iz Instituta za učesnike i učesnice pripremili i brošure na srpskom i romskom jeziku koje sadrže informacije o bolesti i vidovima prevencije. Vakcina je trenutno najefikasnije sredstvo kojim raspolažemo u borbi protiv pandemije i ona mora biti dostupna za sve pod jednakim uslovima - smatra Robert Bu, vođa tima projekta Nemačke razvojne saradnje „Inkluzije Roma i drugih marginalizovanih grupa u Srbiji“.\nPrema njegovim rečima, uz informisanje o benefitima imunizacijе podjednako je važno raditi na otklanjanju tehničkih poteškoća koje onemogućavaju vakcinaciju Roma i Romkinja.\n- Iako većina građana Srbije do vakcine dolazi brzo i lako, uz svega nekoliko klikova na portalu eUprave, za romsku populaciju ovo može da bude izazovno. Veliki broj Roma i Romkinja i dalje živi u veoma teškim uslovima i nema pristup računarima, pametnim telefonima i internetu pa im je otežano da se infomišu i izraze interesovanje za neku od ponuđenih vakcina – dodaje Bu.\nEdukativne radionice na temu prevencije, imunizacije i oporavka od virusa COVID-19 deo su šireg projekta Nemačke razvojne saradnje „Inkluzija Roma i Romkinja i drugih marginalizovanih grupa u Srbiji“ koji implementira GIZ, dok je za njihovu realizaciju zadužen NALED u okviru projekta ‚‚Poboljšanje uslova života Roma i Romkinja i drugih marginalizovanih grupa u 18 jedinica lokalne samouprave“, zajedno sa Asocijacijom koordinatora za romska pitanja.


Centar izvrsnosti na najvećem IoT događaju “IoT Week 2017” u Ženevi | Analitika - Informativni Portal\nCentar izvrsnosti na najvećem IoT događaju “IoT Week 2017” u Ženevi\nTim BIO-ICT Centra izvrsnosti, direktor Centra profesor dr Igor Radusinović i profesor dr Milica Pejanović-Đurišić, učestvuje na konferenciji “IoT Week 2017” koju organizuje IoT Forum od 06. do 09. juna 2017. u Ženevi.\nObjavljeno: 07. 06. 2017 - 15:51 Promjenite veličinu teksta: A A A\nIoT Week 2017 je najznačajniji i najveći godišnji IoT (Internet of Things) događaj koji je okupio preko petsto eksperata iz različitih sektora kao što su istraživački centri, istraživački projekti, velike kompanije, mala i srednja preduzeća, inovatori, tijela za standardizaciju, političke organizacije, kao i predstavnike Evropske komisije. Program skupa sadrži više od dvesta dešavanja u formi predavanja, radionica, panela, prezentacija i takmičenja u programiranju IoT sistema.\nOve godine fokus skupa je na globalnoj interoperabilnosti i identifikaciji IoT uređaja, korišćenju IoT tehnologija za izgradnju digitalnog društva (zaštita životne sredine, poljoprivreda, pametni gradovi, industrija, održiva proizvodnja energije, zdravlje…), standardizaciji IoT tehnologija, zaštiti IoT sistema i ulozi IoT-a u postizanju ciljeva održivog razvoja.\nTokom održavanja skupa predstavnici BIO-ICT Centra izvrsnosti imali su više sastanaka na kojima su predstavili BIO-ICT naučnu i inovacionu platform, kao i najveća dostignuća prvog Centra izvrsnosti u Crnoj Gori. Pored toga, iskoristili su priliku da IoT zajednicu upoznaju sa LiveGate portalom (www.livegate.ac.me) koji korisnicima omogućava prikupljanje podataka sa IoT čvorišta u realnom vremenu, analizu prikupljenih podataka korišćenjem programskih jezika R i Oktava, kao i kontrolu sistema na daljinu. Uspostavljena je saradnja i dogovoren vremenski okvir za uključivanje infrastrukture BIO-ICT Centra u velike IoT i 5G pilot projekte finansirane kroz EU H2020 program.\nTagovi: Centar izvrsnosti


Stanić Trade: Korisnici LG mobitela u BiH će i dalje imati podršku - Indikator.ba\nStanić Trade: Korisnici LG mobitela u BiH će i dalje imati podršku\n8.4.2021 12:23 | Indikator.ba\nShodno činjenici da je globalni lider u inovacijama LG objavio da prestaje sa proizvodnjom mobilnih telefona i svoju pažnju preusmjerava na inovacije u drugim segmentima poslovanja, dosta kupaca i korisnika LG mobilnih telefona širom svijeta, a i u Bosni i Hercegovini je ostalo u dilemi što će se dogoditi s podrškom za njihove uređaje. Kompanija Stanić Trade d.o.o., dugogodišnji ekskluzivni distributer i serviser LG-a za Bosnu i Hercegovinu, riješila nas je svih dilema vezano za ovaj globalni brend.\n- Iako je na globalnom nivou kompanija LG donijela odluku da prestaje s proizvodnjom mobilnih telefona, te da svoje resurse preusmjeri u razvijanje inovacija i vještačke inteligencije u kojoj je ova kompanija neprikosnoveni lider, mi kao ekskluzivni distributer svih kategorija LG uređaja nastavljamo s prodajom i post-prodajnom podrškom istih. Svi korisnici LG uređaja u Bosni i Hercegovini, bilo da je riječ o mobilnim telefonima, smeđoj i bijeloj tehnici ili klima uređajima će imati maksimalnu podršku s naše strane, bilo da je riječ o kupovini novih uređaja ili servisnoj podršci u garantnom ili izvan garantnog roka, izjavio je Damir Kalmar, generalni direktor kompanije Stanić Trade u Bosni i Hercegovini.\nLG je i dalje vodeći brend u svijetu kada je u pitanju potrošačka elektronika koja je maksimalno fokusirana na pozitivna iskustva svojih korisnika, kao što i sam slogan kaže "Life’s good" (život je dobar/lijep), sigurni smo da će i u budućnosti prednjačiti u inovacijama i tehnološkim dostignućima, posebno na polju razvoja vještačke inteligencije po kojoj su prepoznatljivi.


NDNV: Zaštititi novinare i medijske radnike RTV-a od otpuštanja | Novinska agencija Beta\nDRUSTVO-VOJVODINA | 11.08.2020 10:15 > 11.08 10:15\nNezavisno društvo novinara Vojvodine (NDNV) pozvalo je danas rukovodstvo Radio-televizije Vojvodine (RTV) da hitno i bez odlaganja nadje način da se zaštite radna mesta novinara i medijskih radnika u toj kući i da jasno predoči po kojim profesionalnim kriterijumima planira otpuštanja koja su najavljena u medijima.\n"Nedopustivo je da rukovodstvo pokrajinskog javnog medijskog servisa novinare i novinarke kao i medijske radnike te kuće drži u neizvenosti i bez jasnih i transparentnih kriterijuma pristupa bilo kakvom smanjenju broja zaposlenih i angažovanih", ocenili su u NDNV-u.\nGeneralni direktor RTV-a Miodrag Koprivica potvrdio je juče da tekući ugovor te kuće s agencijom za posredovanje pri zapošljavanju ističe 30. avgusta i da će oko 200 radnika ostati bez posla, jer pokrajinski javni servis trenutno nema novca za sklapanje novog ugovora.\nPrethodno je tokom jula RTV već raskinuo ugovore sa 56 saradnika. Posredstvom agencije angažovano je 257 radnika, a samo njih oko 50 biće zaposleni na RTV-u dok će 200 radnika ostati bez posla ukoliko Vlada Srbije ne nadje način da finansijski pomogne RTV-u pošto su rebalansom budžeta umanjena sredstva namenjena RTV-u za 201 milion dinara.\nNDNV zahteva da se zaštite kolege i koleginice na RTV i da rukovodstvo nadje način da oni ostanu i dalje u radnom odnosu. Ukoliko do toga ipak ne dodje, u NDNV-u smatraće to još jednim neuspehom celog rukovodstva, zbog čega Upravni odbor te kuće treba da podnese ostavku.\n"Posebno je zabrinjavajuće da, prema informacijama od kolega, ugroženo je manjinsko informisanje, jer redakcije na tim jezicima ne mogu više podneti teret smanjivanja broja radnika", navodi se u saopštenju.\nNDNV je više puta do sada ukazivao na lošu kadrovsku politiku i na smanjenje kvaliteta programa RTV zbog, kako ocenjuju, nedostatka stručnosti i namere rukovodstva da od RTV izgradi javnu medijsku kuću gradjana Vojvodine.\n"Ponovo ukazujemo na nedopustiv način kako je deo radnika RTV angažovan preko različitih agencija, direktno držeći ih u neizvesnosti u periodu kada gradjanima i gradjankama najviše treba kvalitetno informisanje", navodi se u saopštenju.


Počinje plenarno zasjedanje Parlamentarne skupštine Mediterana\nČlanovi Stalne delegacije Parlamentarne skupštine Bosne i Hercegovine u Parlamentarnoj skupštini Mediterana Šemsudin Mehmedović i Ognjen Tadić učestvovaće u radu 9. plenarnog zasjedanja PAM-a, koje se od 2. do 4. februara održava u Kneževini Monako.\nSvečanost otvaranja 9. plenarnog zasjedanja PAM-a, međunarodne organizacije koja okuplja 26 mediteranskih država, održat će se danas, kada će se, uime domaćina, učesnicima obratiti princ Albert II od Monaka, kao i predsjedavajući Parlamenta Kneževine Monako Laurent Nouvion, saopćeno je iz Parlamentarne skupštine BiH.\nKako su organizatori najavili, učesnike 9. plenarnog zasjedanja PAM-a pozdravit će i predsjednik ove međunarodne organizacije, senator Francesco Amoruso, a bit će pročitane i podijeljene i poruke pape Franje, kao i generalnog sekretara Ujedinjenih nacija Ban Ki-moona.\nTokom trodnevnog zasjedanja, kome će prisustvovati više od 200 učesnika i gostiju, bit će izabran i novi predsjednik i Biro PAM-a.\nU Monaku će biti održani i sastanci predstavnika sjeverne i južne geopolitičke grupe PAM-a, kao i sva tri stalna komiteta ove organizacije.\nU okviru Prvog stalnog komiteta za političku i bezbjednosnu saradnju bit će, kako je najavljeno, obavljena rasprava i glasanje o rezoluciji pod nazivom “Borba protiv terorizma i stranih učesnika u borbama”, te o rezoluciji koja nosi naziv “Razvoj političke situacije na području Bliskog Istoka i Sjeverne Afrike”.\nU okviru Drugog stalnog komiteta za ekonomsku, socijalnu i saradnju u oblasti zaštite okoline bit će raspravljano i glasano o rezoluciji “Aktivnosti PAM-ovog Panela o trgovini i investicijama na području Mediterana”, te o rezoluciji koja nosi naziv “Klimatske promjene: put do Pariza 2015. godine”.\nU okviru Trećeg stalnog komiteta za dijalog između civilizacija i za ljudska prava razgovarat će se i glasati o rezoluciji “Uloga članova parlamenta u promociji ljudskih prava”, kao i o rezoluciji pod nazivom “Zaštita civila na području Mediterana: izbjeglice, migranti i raseljena lica”, navodi se u saopćenju.


· MS · 16. marta 2017.\nPosle pobede Oktobarske revolucije u Rusiji, finski Sejm je, 6. decembra 1917, izglasao deklaraciju o proglašenju nezavisnosti Finske. Veran lenjinskoj politici o pravu svake nacije na samoopredeljenje, Savet narodnih komesara RSFSR priznao je, 31. decembra 1917. godine, Finskoj nezavisnost.\nDanas je moderna Finska jedna od ekološki najčistijih država Evrope, ali i zemlja u kojoj se građani u proseku bave sportom po 2,4 sata dnevno, što je evropski rekord. Pre ceremonije sadnje stabala, ambasador je obišao nišku tvrđavu i ukratko se upoznao sa bogatom istorijom našeg grada.\nPrethodno je u Gradskoj kući održan sastanak na kojem su gradonačelnik i ambasador razgovarali o mogućnostima pre svega privredne saradnje Grada Niša i Finskih gradova, a bilo je reči i o mogućnostima da se određene finske kompanije pojave u Nišu u svojstvu budućih investitora.\nSledeća objava: RADOVI NA KRUŽNOM TOKU U DUŠANOVOJ PRIVODE SE KRAJU\nPrethodna objava: Potpisan memorandum o razumevanju vezan za projekat izgradnje postrojenja za prečišćavanje otpadnih voda


"Elektroprenos BiH" zapošljava 90 radnika\n“Elektroprenos BiH” zapošljava 90 radnika\nUpravni odbor “Elektroprenosa BiH” imenovao je pet izvršnih direktora ove kompanije i usvojio plan zapošljavanja oko 90 ljudi u ovoj godini.\nZa članove Uprave odnosno za izvršne direktore, čije imenovanje treba da potvrdi i Skupština akcionara “Elektroprenosa BiH”, koju čine entitetske vlade, predloženi su Cvjetko Žepnić za izvršnog dirketora za rad i održavanje, Alaudin Alihodžić za investicije, Mila Bula za finansije, Nedžad Numić za pravne poslove i Vinko Đurašinović za kadrovske poslove.\nInače, na konkurs za izvršnog direktora “Elektroprenosa BiH” prijavilo se oko 60 kandidata, od kojih je 30 odmah eliminisano.\nMatan Žarić, direktor “Elektroprenosa BiH”, rekao je da će sljedeća sjednica Upravnog odbora ove kompanije, na kojoj bi trebalo da bude riječi o raspodjeli dobiti i investiranju, biti održana u srijedu, a desetak dana nakon toga i sjednica Skupštine akcionara.\nŽarić je ponovio da je dobit ove kompanije oko 330 miliona KM i da bi sredstva u narednih sedam dana mogla postati operativna.\nBranko Baroš, predsjednik Upravnog odbora “Elektroprenosa BiH”, govoreći o planu zapošljavanja oko 90 ljudi, rekao je da će među njima biti elektroinženjera, informatičara, ekonomista, montera i majstora na terenu.\n“Proteklih pet-šest godina nije vršeo zapošljavanje i veliki je problem što se tiče kadrovske strukture u poslovanju. Nadam se da ćemo taj plan zapošljavanja ispoštovati do kraja godine”, rekao je Baroš.\nOn je rekao da je Upravni odbor donio i Pravilnik o priključku, koji kompanija dosad nije imala, a na osnovu kojeg će ostvariti dodatni prihod.\n“Definisali smo i korekciju tarifa, koja je otišla prema Državnoj regulatornoj komisiji za električnu energiju (DERK). Svake godine se vrši korekcija tarifa za prenos eleketrične energije i DERK donosi odluku da li ima osnova za korekciju”, rekao je Baroš.\nDan prije sjednice Upravnog odbora sastali su se Željka Cvijanović i Nermin Nikšić, entitetski premijeri, koji su potvrdili da će “Elektroprenos BiH” u narednih nekoliko dana biti potpuno funkcionalna kompanija.\nPodsjećanja radi, prva zajednička kompanija RS i FBiH “Elektroprenos BiH” praktično je u blokadi od svog osnivanja, a u međuvremenu se na računima nakupilo oko 330 miliona KM, od kojih će 98 miliona KM biti podijeljeno entitetima, a ostalo kroz višegodišnje ulaganje u elektroprenosnu mrežu, u koju godinama nije investirano.


BEZ TRUNKE SUJETE: Putin GOSPODSKI čestitao Đokoviću titulu na Australijan openu! - mediji.net\nPrvi reket sveta Novak Đoković pobedom nad Rusom Danilom Medvedevim (3:0) odbranio je titulu na Australijan openu, a Srbinu je na velikom podvigu indirektno čestitao i predsednik Rusije Vladimir Putin.\nNaime, prilikom ceremonijalnog fotografisanja na plaži Brajton, sa peharom Otvorenog prvenstva Australije, Noletu je prišla grupa ruskih bajkera pod nazivom "Noćni vukovi".\nZa njih se veruje da su pod patronatom prvog čoveka velesile, a oni su Novaku preneli čestitke ruskog naroda, ali i Vladimira...\nDruštvene mreže prepune fotografija na kojima Đoković diže šampionski pehar s raznih turnira, a zajedničko svakoj od njih je reakcija tenisera koji su ta finala izgubili\nPartizanova sezona za kraj ušla je u poslednju trećinu! Crno-belima ostalo je da se takmiče u Superligi Srbije, ali i da naprave podvig i prođu u Top osam Evrokupa, dok su ABA liga i Kup Radivoja Koraća izgubljeni. Prvi čovek kluba Ostoja Mijailović ističe da je Partiazan spreman za sportsku...\nPandemija i dalje pravi probleme sportu, a on neće da se takmiči dok ona traje.


EK zabrinuta za srpske malinare - Bizlife.rs\nEK zabrinuta za srpske malinare\n14:25 Beograd, 17/11/2011\nUnija malinara Srbije saopštila da je Evropska komisija izrazila zabrinutost zbog teškog položaja proizvođača malina u Srbiji.\nKako kažu, EK ih je podržala u naporima da se zaštite prava porekla srpskih proizvoda koji se izvoze na strano tržište.\nDirektor Direktorata za agrar i razvoj sela EU Džon Meklinkton u razgovoru sa delegacijom Unije malinara Srbije rekao je da su način na koji srpski malinari prodaju svoje proizvode, kao i ponuđene im cene, jasan pokazatelj neefikasnosti srpskog tržišta maline i monopola koji je prisutan u Srbiji.\n“Poljoprivredni proizvođači EU su organizovaniji i zato pozivamo sve proizvođače u Srbiji da se udružuju i zajedničkim snagama, sa svojim evropskim kolegama, rade na prevazilaženju velikih problema koji imaju”, rekao je Meklintok, navodi se u saopštenju.\nPredsednik Unije malinara Srbije Dragiša Terzić kazao da su predstavnici EK ocenili da je dolazak u Brisel predstavnika Unije izvrstan način da se i Evropska unija upozna sa realnom situacijom na tržištu i proizvodnjom malina u Srbiji. On je dodao da je zadovoljan prijemom i razumevanjem zvaničnika EK za problem proizvođača malina iz Srbije.\nDelegacija Unije malinara Srbije, zajedno sa Pokretom radnika i seljaka posetila je Evropsku komisiju.\nevropska komisija Srbija\nOni će raditi četiri dana nedeljno, a dobijaće punu platu\n70 srpskih kompanija na sajmu u Prištini\nTURIZAM NAŠ NASUŠNI: Evri se samo talože, budžet raste…\nStižu li bolji dani za paušalce?\nJoš jedan od top tri restorana sa Forbsove liste stiže u Srbiju


Najbolji učenici Matematičke gimnazije u Beogradu, škole od nacionalnog značaja, dobiće vredne novčane nagrade na kraju prvog polugodišta u ukupnom iznosu od 3.000 evra. Novčani fond za nagrađivanje najuspešnijih učenika obezbedila je Piraeus banka AD Beograd, kao deo tradicije donatorstva Matematičkoj gimnaziji. Nagradu od po 500 evra dobiće šest učenika drugog, trećeg ili četvrtog razreda koji su se u toku godine istakli izuzetnim dostignućima.\nNajbolji učenici Matematičke gimnazije u Beogradu, škole od nacionalnog značaja, dobiće vredne novčane nagrade na kraju prvog polugodišta u ukupnom iznosu od 3.000 evra. Novčani fond za nagrađivanje najuspešnijih učenika obezbedila je Piraeus banka AD Beograd, kao deo tradicije donatorstva Matematičkoj gimnaziji.\nNagradu od po 500 evra dobiće šest učenika drugog, trećeg ili četvrtog razreda koji su se u toku godine istakli izuzetnim dostignućima. Redosled kandidata biće određen prema kriterijumima opšteg uspeha i vladanja tokom školske godine, ostvarenim rezultatima na domaćim i međunarodnim takmičenjima, kao i socijalno-ekonomskog statusa. Svečana ceremonija dodele novčanih nagrada najboljim učenicima biće održana u decembru.\n"Ulaganje u obrazovanje je najvrednija investicija i stoga smatram da je Piraeus banka učinila mnogo ne samo za Matematičku gimnaziju, već i za bolju budućnost naše zajednice. Finansijska sredstva će učenicima omogućiti nastavak unapređenja stečenih znanja i dalji razvoj talenta", izjavio je direktor Matematičke gimnazije Srđan Ognjanović.\nSaradnja između Piraeus banke i Matematičke gimnazije ima za cilj podsticanje učenika na postizanje izvanrednih rezultata i dostignuća tokom čitavog obrazovanja i karijere. Banka je prepoznala talenat nadarenih učenika i opredeljuje novčana sredstva kako bi im omogućila da razviju svoj pun potencijal i ostvare najbolje rezultate. Piraeus Banka je podršku Matematičkoj gimnaziji iskazala i prilikom održavanja međunarodnog Matematičkog kupa čiji je bila pokrovitelj već drugu godinu za redom.\nnagrade, piraeus banka, piraeus, matematička gimnazija\nq: 19 - t: 0.04103 sec


Tramp: EU postala instrument Nemačke, nastaviće da se raspada\nAngela Merkel najmoćniji evropski lider, ali je napravila "katastrofalnu grešku" prihvativši više od milion izbeglica: Donald Tramp\nNovoizabrani predsednik SAD Donald Tramp ocenio je da Evropska unija postala instrument za Nemačku i da će posle Velike Britanije i druge zemlje napustiti Uniju.\nU intervjuu za britanski list Tajms i nemački Bild, Tramp je rekao da je nemačka kancelarka Angela Merkel najmoćniji evropski lider, ali da je napravila "katastrofalnu grešku" prihvativši više od milion izbeglica.\n"Ako pogledate EU, to je Nemačka, to je u suštini instrument za Nemačku", izjavio je Tramp, dovodeći u vezu pitanje migranata s britanskim referendumom o izlasku iz EU, preneo je Bi-Bi-Si.\nTramp je izrazio uverenje da Bregzita ne bi bilo da zemlje EU nisu bile primorane da prihvate toliki broj izbeglica sa svim problemima koje je to donelo i da je to bila poslednja kap koja je prelila čašu.\nPrema njegovom mišljenju, Velika Britanija je postupila pametno kada je odlučila da izadje iz EU.\n"Zemlje žele svoj identitet i Ujedinjeno Kraljevstvo je želelo svoj identitet", rekao je Tramp, ocenivši da će još zemalja krenuti tim putem.\n"Ljudi ne žele da drugi dolaze i uništavaju njihovu zemlju. U ovoj zemlji imaćemo veoma jake granice od dana kada ja dodjem", rekao je Tramp.\nGovoreći o spoljnopolitičkim ciljevima svog mandata, Tramp je rekao da će mu prioritet biti da napravi pravednije trgovinske sporazume za SAD i da smanji trgovinski deficit SAD s ostatkom sveta, posebno s Kinom.\nNa pitanje o mogućem sporazumu s Rusijom, Tramp je rekao da bi trebalo da uključi "značajno smanjenje" nuklearnog oružja u zamenu za ukidanje američkih sankcija.\nZa invaziju na Irak 2003. godine Tramp je rekao da je to možda najgora odluka doneta u istoriji SAD, a kada je u pitanju Sirija smatra da treba da budu formirane bezbedne zone.\nTramp je za NATO rekao da je zastareo i da ne plaćaju sve članice koliko bi trebalo, ali da je taj vojni savez za njega "veoma važan".


Bugraska, Dan borbe protiv side\nBroj ljudi zaraženih HIV virusom iznosi 33,2 miliona - 30,8 miliona odraslih i 2,5 miliona dece mlađe od 15 godina. Svakodnevno od ovog virusa umire više od 5,700 ljudi. Sa druge strane naučnici nalaze jednostavnije rešenje za proizvodnju matičnih ćelija koje mogu da pomognu u potrazi za novim terapijama i lečenju određenih bolesti.\nEpidemija side u svetu ne jenjava i ove godine je virus HIV-a dobilo 2,5 miliona ljudi, odnosno svaki dan od te infektivne bolesti umre 5.700 osoba, saopštila je kancelarija UN zadužena za borbu protiv side (UNAIDS), javlja AFP.\nViše od 33 miliona ljudi danas živi sa sidom, navodi se u godišnjem izveštaju UNAIDS-a i dodaje da je od početka godine umrlo 2,1 miliona pacijenata.\nPodsaharski deo Afrike je i dalje najugroženiji i tamo se nalazi dve trećine novoinficiranih, navodi UNAIDS i dodaje da u tom delu crnog kontinenta sidu ima 22,5 miliona ljudi.\nU Aziji ima 4,9 miliona seropozitivnih, odnosno 440.000 novih slučajeva infekcije godišnje.\nViše od 33 miliona ljudi zaraženo je virusom HIV-a, manje od prvobitne procene od oko 40 miliona, navodi se u poslednjem izveštaju Ujedinjenih nacija (UN).\nPrema podacima Agencija UN za sidu (UNAIDS), kako prenosi agencija Rojters, u 2007. godini broj ljudi zaraženih HIV virusom iznosi 33,2 miliona - 30,8 miliona odraslih i 2,5 miliona dece mlađe od 15 godina. Među zaraženima polovina su žene.\nOd side je od početka ove godine u svetu umrlo 2,1 miliona ljudi, 1,7 milion odraslih i oko 330.000 dece, podaci su UNAIDS-a.\nSamo u 2007. godini virusom HIV-a je inficirano 2,5 miliona ljudi, među kojima 420.000 dece.\nKako se navodi, svakodnevno 6.800 ljudi biva zaraženo virusom i više od 5.700 ih umire od side.\nZa sidu još uvek ne postoji lek. Oblik terapije koja koristi tri leka, trojna terapija ili visokoaktivna antiretroviralna terapija (HAART) kontroliše HIV infekciju i sprečava pojavu bolesti koje označavaju nastupanje side.\nMatične ćelije embriona bez upotrebe kloniranja\nDva naučna tima saopštila su da su pretvorili obične ćelije kože u matične ćelije koje deluju kao matične ćelije embriona, ali bez upotrebe tehnike kloniranja, saopšteno je danas u Vašingtonu, a javlja Beta.\nTo otkriće predstavlja postizanje cilja stvaranja matičnih ćelija bez političkih i etičkih nesuglasica naučnika o upotrebi ljudskog embriona, navela su oba tima.\nStručnjaci su rekli da se matične ćelije kože ponašaju kao embrionske ćelije, odnosno na osnovu njih mogu da se naprave tkiva bilo kojeg organa ljudskog organizma.\n"Sada možemo da planiramo šta dalje, kada se jednostavnijim postupkom mogu proizvoditi matične ćelije koje kasnije mogu da se\npretvore u bilo koje tkivo", rekao je Ian Vilmut (Wilmut) iz škotskog Centra za regenerativnu medicinu Univerziteta u Edinburgu.\nVilmut je dodao da će njihovo otkriće "imati ogroman uticaj na dalje medicinsko istraživanje u toj oblasti".\nVilmut je bio u timu kloniranja prvog sisara, ovce Doli (Dolly) 1997. godine.\nStručnjak Džejms Tomson (James Thomson) sa Univerziteta u Viskonsinu (SAD) rekao je da je došao do istog otkrića zajedno s kolegama iz Univerziteta Kjoto u Japanu.\nOba tima su koristila samo četiri gena kako bi ćelije kože pretvorili u matične ćelije.\n"Sada možemo da pomognemo pacijentima tako što ćemo napraviti matične ćelije za određeni organ koji je oboleo, a da pri tome ne\nkoristimo jajne ćelije ili embrione," rekli su japanski stručnjaci.\n"Takve ćelije mogu da pomognu u boljem razumevanju mehanizma određenih bolesti i u potrazi za novim terapijima u takozvanom\nćelijskom lečenju pacijenata", dodali su japanski naučnici.\nOba tima su navela da je potrebno još istraživanja kako bi se tačnije utvrdilo koliko su nove ćelije iz kože slične matičnim\nćelijama iz embriona.


Lagard: EU članice bi trebalo da troše više « Pavle Bašić 帕夫莱·巴希奇\nLagard: EU članice bi trebalo da troše više\nPlivajte ako želite da ostanete zdravi, rekla je Kristin Lagard pre tačno godinu dana u jednom intervjuu. Ovo bi bio primeren pot-pourri, i “recept” u trenutku kada od Marija Dragija preuzima kormilo Evropske centralne banke, sa ciljem da održi “zdravlje” evropskih finansija.\nOva 63-godišnja Francuskinja vodila je MMF od 2011. (Foto: WEF / EU Observer)\nBogate nacije Evropske Unije trebalo bi da troše više kako bi pomogle centralnim bankama da zaštite ekonomiju, izjavila je (po svemu sudeći) sledeća šefica Evropske centralne banke (ECB) a prenosi EU Observer.\n“Nisam baš neka vila sa čarobnim štapićem (pa neće biti ni finansijskih čuda)…”, rekla je Christine Lagarde povodom briselske rasprave o ograničenjima i ovlašćenjima koja bi ECB mogla imati u narednom periodu.\n“…A centralne banke nisu jedina igra u gradu (tj. nisu jedina postojeća opcija)”, rekla je ona u svom obraćanju poslanicima iz Odbora za ekonomska pitanja.\n“Većina zemalja evrozone” imala je “kapacitet da koristi fiskalni prostor koji im je na raspolaganju” za ulaganje u sektore poput infrastrukture, rekla je Lagardova.\nA saradnja nacionalnih vlada i ECB bila je i ostala nadasve potrebna “ukoliko sve institucije u Evropi – a posebno u evrozoni – žele da efikasno odgovore na pretnju koja dolazi od populizma”, dodala je.\nSaslušanje Lagardove bilo je tek prvo u nizu od mnogih novoizabranih lica, u ovoj dugoj briselskoj rundi kojom se vrši i zvanično postavljenje naredne generacije najviših zvaničnika EU, a nakon završenih izbora za Evropski parlament.\nPoslanici su sada u prilici da izraze svoje političko mišljenje, ali za razliku od većine najviših radnih mesta u EU, o imenovanju ECB će odlučivati same države članice.\nOva 63-godišnja bivša šefica Međunarodnog monetarnog fonda i nekadašnja francuska ministarka finansija podsetila je na najgore godine nedavne finansijske krize u Evropi.\nNjen prethodnik na položaju u ECB, Mario Dragi, rekao je da je 2012. godine „učinio sve što je potrebno“ da bi spasao evro, što je dovelo do plana kupovine obveznica u vrednosti od bilion evra.\n“Nadam se da nikada neću morati tako nešto da kažem – stvarno to mislim – jer ako to učinim to će značiti da i drugi kreatori ekonomske politike nisu uradili ono što moraju”, rekla je Lagardova u sredu 4, septembra.\nOna je govorila u jeku zabrinutosti zbog nove recesije u Nemačkoj i dalje ka zemljama na koje će se recesija preliti, u vreme kada su centralne banke već snizile kamatne stope kako bi podstakle potrošnju.\nOčekuje se da će Dragi dodatno smanjiti stope i možda ponovo pokrenuti kupovinu obveznica pre nego što Lagarde preuzme dužnost 1. novembra.\nOna je naglasila da će nastaviti njegovu “visoko prilagodljivu monetarnu politiku”.\nMeđutim, čak i u slučaju da je najgore prošlo, „embrionalni“ tj inicijalni budžet evrozone nije bio dovoljno jak da stabilizuje finansije evro-bloka, upozorila je buduća šefica ECB-a.\nNjeno spominjanje “populizma” odnosilo se na zabrinutost da bi populistički i nacionalistički političari mogli profitirati od velikog ekonomskog pada u Evropi.\nEvropska centralna banka bi, po njenim rečima, takođe učinila nešto zarad stabilnijeg evra.\n“Želim da vratim u upotrebu običan, kolokvijalni jezik, i da ga koristim bez preteranog tehnokratskog žargona kako bih građanima Evropske Unije omogućila … da shvate čemu služi ECB”, kazala je Kristin Lagard.\nECB bi tokom njenog mandata postavila klimatske promene daleko većim prioritetom nego što je to učinio Dragi, dodala je ova francuska pravnica, ekonomistkinja i političarka.\n“Primarni cilj mandata je održavanje stabilnosti cena, naravno. Ali… klimatske promene i rizik po životnu sredinu su kritični za misiju,” rekla je Lagardova, pomenuvši potencijalna ulaganja u „zelene obveznice“.\n“Nema te institucije koja ne bi morala da rizik od klimatskih promena i zaštitu životne sredine ima u srži razumevanja svoje misije,” rekla je ona poslanicima Evropskog parlamenta.\nEndrju Retman, Brisel (EU Observer)\nThis entry was posted in Biznis & Finansije, Media, Society, Sveže iz Mreže.\n← UN: SAD i Kina predvode digitalnu ekonomiju\nCarinski rat SAD vs. Kina: plima bez oseke →


Republika / ANALIZA KOJA SVE OBJAŠNJAVA: Evo ko, kako i zašto ruši "mali" Šengen\nPojedine obaveštajne strukture iz Crne Gore, Albanije i tzv. Kosova, ali i deo srpskih medija angažovani su na zaustavljanju realizacije inicijative predsednika Aleksandra Vučića o balkanskom "mini Šengenu" s ciljem izazivanja nestabilnosti i krize u Srbiji i svrgavanja aktuelne vlasti, navodi se u najnovijoj analizi IFiMES-a.\n- Pojedine obaveštajne i kriminalne strukture iz Crne Gore, Albanije i Kosova bliske vlastima u sve tri zemlje, kao i određeni delovi međunarodne zajednice i sa Istoka i sa Zapada učiniće sve, da zaustave uspostavljanje malog Šengena, kao i da proizvedu nestabilnost i krizu, pre svega, u Srbiji i na taj način da pokušaju na nelegalan način da promene vlast u toj zemlji - navodi se u analizi.\n- Režimima u Podgorici i Prištini, koje simbolizuju Milo Đukanović (DPS) i Hašim Tači (DPK), odgovara zaoštravanje odnosa i konflikt, a ne saradnja, jer su zaoštravanje i konfrontacija u regionu njihovo prirodno stanje koje ih održava na vlasti - navode analitičari IFIMES-a.\nO samoj inicijativi o unapređenju saradnje između šest zemalja Zapadnog Balkana (Srbija, Albanija, Sjeverna Makedonija, Bosna i Hercegovina, Crna Gora i Kosovo*) nazvanoj "mali Sćengen", kažu, analitičari kažu da ne predstavlja odustajanje od članstva niti alternativu članstvu u EU nego upravo unapređenje i ubrzanje ka članstvu u EU.\n- Iicijativa predstavlja svojevrsnu beneluksizaciju regiona po uzoru na tri zemlje Beneluksa - Belgiju, Holandiju i Luksemburg… - objašnjavaju analitičari.\nAleksandar Vučić Predsednik Predsednik Srbije Srbija Mali Šengen Službe Mediji


Solidarni kilometri - Centar za integraciju mladih\nOsmišljeni su kao način podrške deci koja su uključena u život ili rad na ulici ali i način da se skrene pažnja javnosti na probleme sa kojima se ova deca suočavaju. Ova inicijativa redstavlja zajednički projekat i saradnju Centra za integraciju mladih iz Beograda i organizacije AVVEJ-Rencontre 93 iz Pariza. Obe organizacije pružaju podršku onima kojima je to najpotrebnije i dele iste ciljeve, ideje, misiju i vrednosti.\nU aprilu ove godine, povodom 31.Beogradskog maratona, grupa sačinjena od zaposlenih i korisnika iz AVVEJ-Rencontre 93 došla je u Beograd kako bismo zajedno započeli naš projekat Solidarni kilometri.\nTokom posete Beogradu, pored učešća na Beogradskom maratonu, zajedno sa našim gostima bili smo na prijemu u ambasadi Francuske na poziv Njegove ekselencije, ambasadora Frederika Mondolonija a zaključak te posete bio je da je sport jedan od načina da se prevaziđu granice i da bi sport trebalo da bude dostupan svima.\nOva internacionalna saradnja između dve organizacije nastavljena je u oktobru kada smo na poziv naših saradnika iz AVVEJ-Rencontre 93 posetili Pariz i kada smo zajedno učestvovali u trci Les 20 Kilometres des Paris. Zajedno sa organizacijom Secours Populaire France koja je organizovala kampanju povodom našeg dolaska i učešća u trci, okupili smo veliki broj saradnika, korisnika,\nzaposlenih i svih onih koji su želeli da istrče “solidarne kilometre” za decu koja žive ili rade na ulici.\nOvom prilikom započeli smo još jednu internacionalnu saradnju sa organizacijom Secours Populaire France.\nSledeći cilj su nam novi zajednički projekti i novi solidarni kilometri.


NAJAVIO POVRATAK ZA KRAJ KARIJERE\n- Istina, ovo je najteža grupa u Ligi šampiona i Crvena zvezda će morati da se fokusira da snagu usmeri na pravi način - istakao je bivši krilni vezista crveno-belih\nObjavljeno: 17.09.2018. 21:45h\n- Otišao sam iz Zvezde, tima mojih snova, ali i dalje sam navijač - počinje svoj razgovor za italijanske medije jedan od glavnih igrača Đenove Darko Lazović, koji već četiri godine igra u Italiji, pa su ga zato pitali da prokomentariše meč između Napolija i crveno-belih iz Beograda na Marakani u prvom kolu grupne faze Lige šampiona.\n- Uvek pratim kada igraju, ove godine rade neverovatne stvari. Ulazak u Ligu šampiona nije bio nimalo lak zadatak, jer ovakav format favorizuje timove iz jačih liga, stoga je ovo pravo remek delo - rekao je Lazović.\nUpitan kako misli da će se Zvezda snaći u grupi smrti?\n- Istina, ovo je najteža grupa u Ligi šampiona i Crvena zvezda će morati da se fokusira da snagu usmeri na pravi način. Prvo dolazi Napoli, ali Crvena zvezda ima jako dobrog trenera, kakav je Vladan Milojević. Uradio je mnogo dobrih stvari otkako je došao, odveo Zvezdu u šesnaestinu finala Lige Evrope. Sada će biti mnogo teža grupa u Ligi šampiona, ali na Marakani niko neće imati lak posao - ubeđen je.\nCrvena zvezda je u fudbalskoj eliti posle 26 godina, a 27 je prošlo od evropskog i svetskog zlata.\n- Sada se fudbal dosta promenio u odnosu na rane devedesete. Crvena zvezda je imala legendaran tim koji je ispisao istoriju srpskog fudbala i nije čudno to što su se praktično svi igrači iz te generacije dokazali kao veliki šampioni. Velika razlika u odnosu na fudbal pre 30 godina jeste to što je sada ovo više biznis - dodao je nekadašnji miljenik severne tribine.\nDarko Lazović u dresu Đenove foto: Fonet\n- Biće to jako lepa, fudbalska atmosfera. Sve karte bile su rasprodate za tri sata, što mnogo pokazuje o želji da se gleda najkvalitetniji fudbal - rekao je, a onda se osvrnuo i na pitanje o huliganima, posebno Ivanu Bogdanovu koji je pravio nerede u Đenovi pre osam godina na meču Italija - Srbija:\n- Ne mogu da vam odgovorim na to, ne želim da pričam mnogo o navijačima. Rekao sam šta sam ja osetio – navijači Crvene zvezde su uvek bili dobri prema meni i uvek su se ponašali kako treba!\nDarko sa bivšim saigračima iz Zvezde foto: Saša Pavlić Koky\nO poteškoćama u kojima se nalazi srpski klupski fudbal Lazović je takođe imao šta da kaže.\n- Srpski klubovi su prinuđeni da prodaju svoje igrače kada dođe dobra ponuda. Crvena zvezda je poslednjih godina prestala da prodaje igrače u velikom broju i nije slučajno što su ove godine ušli u Ligu šampiona. Voleo bih da se vratim jednog dana. Ali, sada mi je lepo u Đenovi i ne volim da razmišljam previše unapred -\nEVROPO, SPREMI SE: Možda je prvi tim fascinantni autsajder, ali Zvezdini omladinci imaju razloga da se nadaju prolasku grupe!\nHUMANOST NA DELU: Izuzetan gest Crvene zvezde pred istorijski meč sa Napolijem!\nSRBIJA UMIRE OD SMEHA! Na slici je čovek koji je osvojio sve, a tu je i Marek Hamšik\nDarko LazovićFK Crvena zvezdaFK NapoliNapoliFK ĐenovaSerija ALiga šampionaMarakanaIvan BogdanovDelijeNavijači Crvene zvezde


Susreti na Istvilu – RADIO TELEVIZIJA BOR\nSusreti na Istvilu\nBOR – Susreti na međunarodnom Festivalu etno pesme Istvil u Boru koji se završava 21. Juna u Šarbanovcu značajni su ne samo za razmenu kulturnog blaga među učesnicima, već i za učvršćivanje saradnje i prijateljstva među ljudima iz različitih zemalja.Na ovogodišnjem trećem Istvilu,koji je upravo sa tim ciljem i organizovalo Udruženje građana Vilaž u Zlotu, saradnja je sa nekim učesnicima nastavljena, a sa nekim tek uspostavljena.\nDan Vana, Kulturni centar u Kalafatu ističe: „Veliki je značaj ovog festivala jer okuplja mnogo nacija koje na jednom mestu mogu da predstave svoju tradicionalnu pesmu“.\nLivija Prlođa,Kalafat kaže: „Prvi put sam ovde ,izuzetno je lepo mada nas je dočekalo malo hladnije vreme,ali prijem je bio jako srdačan,tpoao i lep,a i priroda je zaista predivna, tako da su utisci prelepi“.\nProgram festivala Istvil osmišljen je upravo tako da se prirodne lepote okolonie Bora i raznolikost kulturnog bogatstva ovog kraja Srbije predstave učesnicima. A iz Brestovačke banje i drugih mesta,gde se festival odigravo, mogu da ponesu prelepe slike.\n[iframe frameborder=“0″ width=“480″ height=“270″ src=“//www.dailymotion.com/embed/video/x2uusju“ allowfullscreen ]\nSusreti na Istvilu, 21. jun 2015. (RTV Bor) by rtvbor\nTags: Bor, istvil\nPrevious U Boru otvoren 3. Istvil – Međunarodni festival etno pesme\nNext U Boru otvorena 25. Samostalna izložba Ratka Jankovića


Kako do masovnije upotrebe električnih automobila u BiH – Haber.ba\nSavremeni trendovi u autoindustriji zahtijevaju maksimalan angažman organa vlasti na svim nivoima u BiH, kako bismo na organizovan način sagledali ekonomski, tehničko tehnološki i ekološki aspekt električnog automobila, te odgovarajuću zakonsku regulativu koja je neophodna kako bi se savremeni trendovi autoindustrije preslikali i na BiH.\nElektrični automobil - Indikator.ba\nOvo je, između ostalog, zaključeno trećeg dana sajma ENERGA 2017. godine u sklopu programa ”INFO DAN Obnovljivih izvora energije” koji je kao jedan od oficijelnih partnera sajma priredila Privredna komora FBiH, piše “Indikator“…\nU centralnom dijelu programa održana je Panel diskusija ”Električni automobil – ‘zeleno’ vozilo budućnosti”, sa panelistima: prof.dr Boran Pikula –Mašinski fakultet Sarajevo, Martin Tais – stručnjak za kvalitetu zraka i klimatske promjene, mr Jasmin Lučkin – expert za elektrovozila i trener za tehničko školovanje PORSCHE BH, a skup je moderirala Amela Kečo.\nCijeneći da je automobilska industrija među najznačajnijim industrijama u privrednom sistemu, na ovoj panel diskusiju panelisti su svoja izlaganja prezentirali kroz prizmu aktuelnog stanja u BiH, potencijalnih mogućnosti, stanovišta nauke, iskustva razvijenih zemalja, te prednosti i nedostataka masovnije upotrebe električnog automobila.\nIzmeđu ostalog, konstatovano je da s obzirom na brojne probleme koji optrećuju građane i poduzetnike, ključno pitanje opravdanosti i mogućnosti za masovniju upotrebu električnih automobila u BiH jeste pitanje ekonomske mogućnosti građana, odnosno njihovog standarda, jer se za domaće uvjete radi o skupim investicijama.\nElektrični automobil je dobra vijest za klimu i okoliš, s tim da postojeća autoindustrija u BiH uz usvajanje novih standarda i postepenim prilagođavanjem razvojnih procesa mora zadržati poziciju okosnice industrijske proizvodnje.\nPenelisti su također zaključili da je neophodna sinergija nadležnih ministarstava, proizvođača automobila sa potencijalnim investitorima, privrede sa zakonodavnom vlasti, kako bi se ekonomske mjere i zakonska regulativa utvrdile na prihvatljivim i prosperitetnim reformskim osnovama s ciljem obezbjeđenja neophodne infrastrukture za korištenje elektrovozila u BiH, ali i stimulativnih subvencija za nabavku takve vrste vozila.\nTeme:BiH, električni automobil, izdvojeno, upotreba\nKako vam maca poručuje da vas voli: Ovo ste sigurno barem jednom doživjeli!


- Ne samo zbog politike već i zbog finansija, jer je reč o prodaji više milijardi vakcina. Prednost Srbije je što možemo sa svih strana da tražimo i dobijemo vakcinu. Zato i ne treba da procenjujemo da li ona dolazi sa Zapada ili sa Istoka, već kakva je - rekao je Ivica Dačić.\n- Dakle, efikasna u smislu da deluje, a bezbedna u smislu da spreči sve štetne posledice. To znači da moraju da budu obavljena ispitivanja i da postoje sertifikati, odnosno dozvole odgovarajućih nadležnih institucija. Na primer, kada je bila prola pandemija svinjskog gripa sećam se da je bila situacija da vakcina koja je kružila u Evropi nije dobila dozvolu u Americi - rekao je predsednik Skupštine Srbije.\n- Ako sve imaju dozvolu i sertifikate apsolutno je nebitno odakle dolaze. Vakcine moraju da budu proverene, a sertifikat treba da izda naše akreditaciono telo, a to isto mora da učini i evropsko telo. Ukoliko evropsko telo ne da sertifikat, kao to nije izdalo za kinesku vakcinu tokom svinjskog gripa, onda i mi praktično dolazimo u tešku poziciju, jer ne bismo mogli da je primenimo. Nadam se da ovoga puta nećemo imati takvih problema - rekao je Dačić.\n- Mislim da je ova pandemija otvorila mnoga pitanja za razmišljanje, na primer, zašto se nešto ne proizvodi ne samo u našoj zemlji nego i u Evropi. U celoj Evropi niko nije proizvodio zaštitne maske i kada se desilo ovo što se desilo, niko nije mogao da kupi ni zaštitne maske, ni rukavice, jer su se proizvodile na Istoku. Nekada su u bivšoj Jugoslaviji postojale rezerve, ali danas toga nema. Svi danas treba da vodimo računa da nikad više ne dođemo u situaciju da ne možemo da ih kupimo. Ne treba da pričamo o respiratorima kada nismo mogli da kupimo rukavice i maske, to verovatno spada u najprostije proizvode - rekao je Dačić.


Oglasio se PIC: Blokade institucija su neprihvatljive - BIGportal.ba\n19 Februara, 2020 19 Februara, 2020 0203\nUpravni odbor Savjeta za provođenje mira (PIC), uz neslaganje Ruske Federacije, izrazio je podršku radu Ustavnog suda BiH i saopštio da su “blokade državnih institucija i ultimatumi upućeni zaničnicima na državnom nivou neprihvatljivi”.\n“Odluke Suda su konačne i obvezujuće, a nadležni organi su ih obavezni provoditi. Ustavni sud BiH predstavlja temelj na kojem je izgrađen ustavni okvir BiH i predstavlja osnovni stub vladavine prava i demokratije u BiH. Upravni odbor Vijeća za provođenje mira ostaje posvećen potpuno funkcionalnim institucijama na svim nivoima vlasti u BiH, koje su u stanju odgovoriti na potrebe građana ove zemlje i ispoštovati njene međunarodne obaveze.\nBlokade državnih institucija, kao i ultimatumi upućeni zvaničnicima na državnom nivou, su neprihvatljivi”, navodi se u saopštenju Upravnog odbora PIC-a, povodom najnovijih političkih dešavanja nakon odluke Ustavnog suda BiH o Zakonu o poljoprivrednom zemljištu u Republici Srpskoj.\nIz Upravnog odbora PIC-a su dodali da zvanični pojam “međuentitetska linija razgraničenja” ne predstavlja državnu granicu i ne podrazumijeva “državnost Republike Srpske, entiteta stvorenog Daytonskim mirovnim sporazumom u okviru države BiH”.\n“Upravni odbor Savjeta za provođenje mira još jednom potvrđuje opredijeljenost za poštivanje Dejtonskog mirovnog sporazuma i teritorijalnog integriteta i temeljne strukture BiH kao jedinstvene, suverene države koja se sastoji od dva entiteta.\nEntiteti nemaju pravo na otcjepljenje od BiH te pravno postoje samo na osnovu Ustava BiH. Sve strane su obavezne da se u cjelosti pridržavaju Opšteg okvirnog sporazuma za mir, kao i svih njegovih aneksa i odluka visokog predstavnika”, navodi se u saopštenju.\n“Političke ciljeve treba ostvarivati kroz angažman u dijalogu zasnovanom na zajedničkim interesima. Upravni odbor Savjerta za sprovođenje mira ostaje opredijeljen za dobrobit svih građana BiH, koji zaslužuju da žive u stabilnoj, sigurnoj i prosperitetnoj državi”, zaključuje se u saopštenju.\nDodik kod Nelsona: “Radnje protiv BiH nose posljedice”


Back TURIZAM TURISTIČKE ORGANIZACIJE Aleksandar Seničić: Turistički radnici u niskom startu očekuju otvaranje letnje sezone\nponedeljak, 25 maj 2020 09:58\nNa sastanku vojvođanskih turističkih agencija 22. maja, uz učešće Privredne komore Vojvodine (PKV) - Grupacije za turizam i ugostiteljstvo i Nacionalne asocijacije turističkih agencija Srbije -YUTA, bilo je reči o uslovima otvaranja predstojeće turističke sezone i ublažavanju posledica vanrednih okolnosti reflektovanih na turistički sektor.\nO gubicima i njihovom prevazilaženju, nastavku aktivnosti i daljoj organizaciji putovanja u, i van granica zemlje, gospodin Aleksandar Seničić, direktor YUTA-e je tom prilikom istakao da relaksiran ulazak u Srbiju bez testova na COVID 19 daje za pravo da će ova sezona u jednom delu ipak biti realizovana.\n- U nastavku sezone nećemo davati zvanična saopštenja o otkazima s obzirom da je moguća organizacija izleta i putovanja po Srbiji, što i jeste prioritet u ovom trenutku. Za kraj maja su organizovani polasci za izlete po Srbiji, pa čak i boravke od 2 - 3 dana za posete kulturno-istorijskim spomenicima.\n- Turističke agencije koje se bave odvođenjem gostiju u inostranstvo mogu da očekuju zeleno svetlo krajem juna. Jedna od najznačajnijih destinacija za naše turiste - Grčka, od 15. juna će početi otvaranje smeštajnih kapaciteta, a od 1. jula trebalo bi da budu otvoreni svi sezonski objekti, kafići i restorani, dok su plaže već otvorene. Za sada je poznato da nije potreban test pri prelasku granice i to je sigurno ono što će odrediti veliki broj turista da ove godine provedu odmor u Grčkoj.\nJoš uvek nema potvrde o protokolima za prelazak granica kada je reč o Crnoj Gori, Turskoj i Bugarskoj. Bugarska je 22. maja otvorila granice. Turska još nije izašla sa zvaničnim stavom o ulasku - izlasku iz zemlje, iako se hotelijeri u Antalijskoj regiji pripremaju za nastavak sezone od 01. Jula.\nNešto komplikovanija su predviđanja za destinacije poput Egipta, Španije, Italije. Egipat u ovom trenutku ima vrlo restriktivne mere kada je u pitanju otvaranje hoteliskih objekata vezane za smanjenje kapaciteta njihovog korišćenja. Očekujemo da do kraja maja imamo konkretnu informaciju i shodno tome odlučićemo da li ćemo ove godine raditi tu destinaciju. Italija i Španije popuštaju mere, ali se plašim da loša slika u prethodnom periodu i strahu turista, kao preovlađujućem faktoru za odustajanje od putovanja, ove godine ne budu one na kojima će naši putnici previše insistirati.\nPrema trenutnim statističkim podacima oko 70% putnika još čeka informacije o uslovima za korišćenje odmora u inostranstvu, dok se 30% izjasnilo da ove godine neće putovati u inostranstvo.\nZa ovaj period sezone bilo je uplaćeno 240.000 aranžmana. Očekivanja su da će jedan deo biti realizovan. Za sve ostale, na naš predlog, Uredba Vlade Republike Srbije omogućila je zamenska putovanja sa periodom korišćenja od godinu i po dana. Imamo zahteva i za povraćaj sredstava što u ovom trenutku nije moguće zbog dela agencijskih sredstava uplaćenih partnerima u inostranstvu, po modelu preuzetom iz Zapadne Evrope.\nSigurno da su mere obilaska Srbije bez testova doprinele boljem i atraktivnijem nastupu na stranim tržištima i očekujemo prve najave stranaca već od jula. Klijentela iz inostranstva pravi daleko veći promet od domaćih turista, i određena je ka gradskim hotelima. Ali, tek početkom septembra očekujem veće grupe organizovanih stranih gostiju.\nTurističkoj privredi doprineće i mogućnost održavanja ranije najavljenih manifestacija, koje dovode veliki broj domaćih i stranih gostiju, pre svega jer finansijska pomoć države koju za sada još uvek nismo dobili, pravi probleme dnevne likvidnosti. Ako epidemiološka situacija bude dobra, razne manifestacije koje su otkazane u značajnoj meri mogu da poprave sliku turističke industrije do kraja godine.\nVelika stvar je i povratak kineskih turista na srpsko tržište i mi ih jedva čekamo. Najveći problem imaju gradski hoteli u Novom Sadu, Beogradu, Nišu, koji su pre svega okrenuti stranim gostima i imaju cenovni rang koji ne odgovara domaćem gostu. Dolazak stranih, među kojima i kineskih turista, bi značilo relaksaciju u radu hotelske industrije i ja se radujem tome ako bude, ali ne očekujem pre jeseni, uz nadu da neće biti drugog talasa. Ako bude tako, do kraja godine možemo da popravimo bilans i očekivani gubitak koji u ovom trenutku prelazi 500 miliona evra, i napravimo rezultat koji neće biti tako loš i daje nam za pravo da se pripremamo za narednu godinu koja će biti bolja - zaključio je gospodin Seničić.